Lisboa és la capital de Portugal, situada a l'estuari del riu Tajo (en portuguès Tejo), a la costa central del país. La seva àrea metropolitana aplega uns tres milions d'habitants. Lisboa és la capital de Portugal des de 1256, quan el rei Alfons III va traslladar la capital des de Coïmbra. La ciutat té notables edificis medievals com el Castell de Sant Jordi, la Seu o el barri d'Alfama, i també de l'època dels grans descobriments geogràfics, com el Monestir dels Jerònims o la Torre de Belém. El fet més destacat, però, va ser el gran terratrèmol i tsunami de 1755, que va destruir bona part de la ciutat, i va obrir una època de grans plans urbanístics que s'estenen, també, a finals del segle XIX o el XX.\nEl segell commemora els 50è aniversari del Ral·li de Portugal i mostra un dels cotxes esportius més destacats, l'Audi Quattro, fabricat entre 1980 i 1991.\nAquest koala ha arribat des de la ciutat d'Ann Arbor, a l'estat de Michigan. Ann Arbor va ser fundada el 1824 i té uns 120 mil habitants, un 30 % dels quals són estudiants de les universitats i colleges de la ciutat. Ann Arbor és la seu de la Universitat de Michigan des de 1837 i bona part de la seva economia gira entorn de la universitat i també de l'alta tecnologia, vinculada a l'activitat d'investigació i recerca que es realitza a la universitat.\nLa postal l'ha enviat la Cat.\nL'església de Sant Tomàs (Thomaskirche) és una església luterana de la ciutat de Leipzig, a Saxònia. El seu origen es troba al segle XII, tot i que l'edifici actual, d'estil gòtic, va ser construït al segle XV. Martí Luter hi va predicar el 1539, però l'església és especialment coneguda pel seu cor infantil, el Thomanerchor, fundat el 1212, i pel fet que Johann Sebastian Bach va ser-ne el director i mestre de capella des de 1723 fins a 1750. Des de 1950 l'església de Sant Tomàs acull les restes de Bach que, originàriament, havien estat enterrades en una altra església de la ciutat.\nEl segell és dedicat al paisatge de la regió del Mosel·la.\nLa postal l'ha enviat la Heike.\nEl Pont de Pedra (Pont de Pierre) de Bordeus (Bordeaux), al departament de la Gironde, travessa la Garona i connecta el centre de la ciutat amb el barri de La Bastide. El pont, de pedra i maó, va ser construït entre 1810 i 1822 i va ser dissenyat pels enginyers Claude Deschamps (1765-1843) i Jean-Baptiste Billaudel (1793-1851). El pont fa 487 metres de llargada i 19 d'amplada i té 17 arcs. Cada espai entre els arcs té un medalló blanc en honor de Napoleó. Fins a 1965 va ser l'únic pont de Bordeus. Pel pont hi transiten automòbils, tramvia, vianants i bicicletes.\nLa postal l'ha enviat l'Yves.\nLa Janneke ens envia des d'Ommen, una vila d'uns 17 mil habitants, a la província d'Overijssel, aquesta postal amb salutacions des d'Holanda.\nEl segell pertany a la sèrie EUROPA de 2017, dedicada als castells, i mostra el castell de Doornenburg, a la província de Gelderland.\nLa segona postal l'ha enviat la Mirjam des de Sneek (Snits, en frisó), una vila de 34 mil habitants, a la província de Frísia, amb motiu de la trobada Postcrossing de 24 de febrer de 2018.\nEl primer segell és dedicat a l'arriba al tron del rei Guillem Alexandre, el 30 d'abril de 2013.\nEl Parc Nacional Gunung Rinjani (Taman Nasional Gunung Rinjani) es troba al nord de l'illa de Lombok, a la província de Nusa Tenggara Barat. El Parc ocupa una zona muntanyosa que inclou el Mont Rinjani (Gunung Rinjani), un volcà de 3726 metres d'alçada. La caldera del volcà és parcialment ocupada per un llac, Segara Anak (que en llengua sasak vol dir "Mar Petita"), situat a uns dos mil metres d'altitud. Al parc s'hi troben un bon nombre d'espècies de plantes i d'animals seriosament amenaçades.\nEl primer segell és dedicat a Postcrossing. El segon commemora el Dia Mundial de la Llibertat de Premsa.\nPublicat per Josep a 16:49 Cap comentari:\nEl te turc (Türk çayı) es pot considerar una varietat del te negre, produït principalment a l'est de la costa del Mar Negre. Prendre el te forma part principal de la cultura turca i es considera tot un símbol del país. El te es veu en gots petits de vidre, molt calent, i amb una mica de sucre. Turquia produeix entorn del 6 % del te mundial i, a més, n'és el principal comsumidor mundial per càpita.\nEl primer segell és dedicat a l'European Youth Olympic Winter Festival, celebrat a Erzurum el 2017. El segon, dedicat al turisme, mostra la ciutat d'Ordu, a la costa del Mar Negre. El tercer pertany a una sèrie dedicada a l'art turc.\nLa postal l'ha enviat la Selver.\nFinlàndia és un país bàsicament pla, amb alguns turons i una alçada màxima de 1328 metres al Haltitunturi, a l'extrem nord del país. Prop del 70 % del territori és ocupat per boscos i per milers de llacs. El clima de la part meridional és nòrdic temperat, mentre que al nord hi domina un clima subàrtic amb hiverns molt freds i, a vegades, severs.\nLa postal l'ha enviat la Päivi des de Turku, la cinquena ciutat del país, a l'extrem sud-oest.\nEl segell pertany a una sèrie anomenada "l'encís de Lapònia".\nJosep Palau Oller (1888-1961) és un pintor i dissenyador català que va destacar, sobretot, en el disseny de mobles, tot i que mai no va abandonar la pintura, que era la seva gran vocació. A partir de la dècada de 1920 va exposar regularment, tot i que mai no va assolir un reconeixement semblant al que tenia com a dissenyador i decorador. Una de les seves obres més notables és el "Retrat del seu fill", de 1924, on retrata el seu fill de set anys, el futur escriptor Josep Palau i Fabre (1917-2008). Aquesta obra es troba a la Fundació Palau, de Caldes d'Estrac, a la comarca del Maresme, fundada per Palau i Fabre i que acull una notable col·lecció de pintors catalans de principis del segle XX aplegada per Josep Palau Oller.\nEl segell és dedicat a la dansa tradicional a Espanya.El matasegells especial de l'Oficina Postal de Badalona és dedicat al monestir de Sant Jeroni de la Murtra.\nL'església de Sant Martí de Zillis (Kirche Sankt-Martin, Sogn Martin), al municipi de Zillis-Reischen (en romanx Ziràn-Reschen), al cantó dels Grisons (Graubünden, Grischun) conserva un dels sostres il·lustrats romànics més importants d'Europa, de principis del segle XII. Tot el sostre de l'església està cobert per 153 plaques, d'uns 90 cm de costat, la majoria d'elles amb escenes de la vida de Jesús, a més de 7 quadres relacionats amb la història de Sant Martí, el patró de l'església. La postal mostra l'escena del primer miracle de Jesús, la conversió de l'aigua en vi a les noces de Canà.\nEl primer segell és dedicat al fotògraf Heinz Sielmann (1917-2006).\nLa postal l'ha enviat la Petra des d'Alemanya.\nPublicat per Josep a 19:15 Cap comentari:\nL'Any Nou Xinès d'enguany es va escaure el 16 de febrer. A la Xina i arreu del món on hi ha comunitats xineses, aquesta data se celebra emb festes, balls del lleó, danses del drac, focs artificials, trobades i àpats familiars o intercanvis de regals. A Singapur, amb una població majoritàriament xinesa, les celebracions són molt destacades. La postal mostra l'aspecte de la zona de Marina Bay, el cor històric de Singapur, durant les celebracions amb motiu de l'Any Nou Xinès.\nEls segells pertanyen a la sèrie dedicada als mites i llegendes de Singapur. El primer és dedicat al príncep Sang Nila Utama, fundador i governant de Singapur entre 1299 i 1347. El segon és dedicat a la llegenda de dues germanes que han donat nom a dues petites illes al sud de Singapur, les Sisters' Islands.\nMonreale es troba a la província de Palerm, al nord de Sicília. La seva catedral és una de les obres més destacades de l'art àrabonormand. La catedral va ser fundada el 1174 i és famosa pels seus impressionants mosaics, que cobreixen tot l'interior amb escenes de l'Antic Testament i del Nou Testament i figures de sants. Presidint l'absis central hi ha la colossal figura del Crist Pantocràtor, la manifestació del Senyor de l'Univers, amb la mà dreta beneïnt i el Llibre de la Vida a l'esquerra. Per sota hi ha les figures de la Mare de Déu, dels apòstols i molts altres sants. Tot el conjunt presenta una clara influència bizantina, per l'origen de molts dels artistes que hi van treballar.\nEl segell és dedicat al centenari de l'organització benèfica Lions Clubs International El matasegells commemora la cloenda de les celebracions del 2750è aniversari de la fundació de Siracusa.\nLa Catedral de Sant Pere i Santa Maria de Colònia (Kölner Dom) és una de les esglésies més grans del món i l'església gòtica més gran del nord d'Europa. La seva construcció va començar el 1248 i es va allargar, amb interrupcions, fins a 1880. Malgrat tot, es va aconseguir un edifici homogeni i harmoniós, declarat Patrimoni de la Humanitat per la UNESCO el 1996. Les agulles de les torres de la catedral només són superades en alçada per l'agulla de la catedral d'Ulm.\nEl primer segell commemora el 1100 aniversari del naixement de l'emperador Otó el Gran (912-973). El segon és dedicat al 500è aniversari de la construcció de l'Ajuntament de Frankenberg an der Eder, a l'estat de Hessen.\nLa postal l'ha enviat en Frank.\nPaïsos Catalans (332)\nHORARIS DE SETMANA SANTA I PASQUA AL SUD DE L'ARXIPRESTAT DEL LLOBREGAT - (Per ampliar la imatge, clicar a sobre) *AMETL.*: L'Ametlla de Merola *BALSA.*: Balsareny *St. CUG.*: Sant Cugat del Racó *SERRA.*: Serrateix\nCarte postale des Etats-Unis - Merci beaucoup Sue Ann pour cette belle carte postale de l'état du Missouri, j'espère recevoir le même genre de cartes postales pour les autres états... His...\n"Désir" (2009) by Annette Messager on stamp and FDC from France - *"Désir" (2009) par Annette Messager sur timbre et FDC de France * Le 19 février 2018 (vente générale), la poste française a mis en circulation un nouveau ...\nCasa Milà - *Casa Milà – budynek w Barcelonie powstały w latach 1906-1910. Znajduje się na rogu ulic Passeig de Grácia i Provença, w środkowej części miasta. Wpisany...\nSINGAPORE ~ Chinatown ~ - ... Lovely aerial view of the old shop houses in front of towering skyscrapers of the financial district... Singapore’s historic Chinatown is a bustling mi...\nEthiopian flag card - Ethiopian flag card Thanks to Gaynor\nFUNCHAL, Madeira, Portugal. Postmark (2002) - *PORTUGAL.* *Postmark:* CTM FUNCHAL 900? CTT / 2 19.02.2016\nPyeongChang Winter Olympic Games - Special Cancellations - One more PyeongChang Winter Olympic Games postcard with commemorative stamp and special cancellations. Thanks to Park of South Korea.\nSINGAPORE - Gardens by the Bay. - *Thank you Jobbo for this card of fascinating Singapore.*\nSt. Johns Bridge over the Willamette River in Portland, Oregon (United States) - She moved back around here thirty-five weeks ago today Oh down the lane At night she walks on the banks and remembers how she Dreamed of rowing away And how...\nHONG KONG MUSEUM OF HISTORY / 香港歷史博物館 - 香港歷史博物館 HONG KONG MUSEUM OF HISTORY Admission ticket Nº B 003203 HK$5 Traveler's collection.\nPostcard from Singapore - Singapore Sky line, Singapore (Thank you very much Jobbo)\nVietnam, New Floral issue, - Today, the first day of March, Vietnam post release new floral issue showing Bauhinia variegata (Hoa Ban in vietnamese). The set of 2 stamps presentes 2...\nFrance - Nîmes, Antiquity to the present - *Nîmes, an ancient city and Roman colony founded by Augustus, has preserved an exceptional set of monuments and structures from the Roman era: the amphit...\nLa Casa Sonneveld ( Huis Sonneveld ) és un dels millors exemples del corrent anomenat Nieuwe Bouwen, la versió neerlandesa del funcionalism...\nLa pissaladiera i la socca són dues especialitats culinàries típiques de Niça i la seva regió. La pissaladiera es pot considerar una mena d...\nEl Parc Nacional Gunung Rinjani ( Taman Nasional Gunung Rinjani ) es troba al nord de l'illa de Lombok, a la província de Nusa Tenggara...\nEl Pont de Pedra ( Pont de Pierre ) de Bordeus ( Bordeaux ), al departament de la Gironde, travessa la Garona i connecta el centre de la ci...\nLa Catedral de Santa Maria ( Mariendom o Erfurter Dom ) i la veïna església de Sant Sever ( Severikirche ) són el punt de referència indisc...\nLa Janneke ens envia des d'Ommen, una vila d'uns 17 mil habitants, a la província d'Overijssel, aquesta postal amb salutacions ...\nL'església de Sant Tomàs ( Thomaskirche ) és una església luterana de la ciutat de Leipzig, a Saxònia. El seu origen es troba al segle...\nAquest koala ha arribat des de la ciutat d'Ann Arbor, a l'estat de Michigan. Ann Arbor va ser fundada el 1824 i té uns 120 mil habi...\nLisboa és la capital de Portugal, situada a l'estuari del riu Tajo (en portuguès Tejo ), a la costa central del país. La seva àrea metr...


El foc il·lumina els carrers de Mollerussa\nLa “Llonganissada popular” ha venut 600 tiquets\nCom no podia ser d'una altra manera, sota el repic de campanes s'ha donat el tret de sortida a la Festa Major de Mollerussa. Enguany es recupera el format habitual amb els quatre dies de festa, la "llonganissada popular" i l'espectacle de foc. Hi havia moltes ganes de festa major, ganes de tornar a la coneguda normalitat, en definitiva, ganes de gaudir d'una festa prepandèmica. Les xifres parlen soles.\nEnguany el foc il·luminarà els carrers de Mollerussa durant tota la Festa Major. Cada dia, els veïns i veïnes de la Capital del Pla d’Urgell gaudiran d’espectacles pirotècnics a càrrec dels Diables de Mollerussa. Una entitat que arriba amb moltes ganes i que com a novetat ha preparat un correfoc pels carrers de la ciutat.\nUn espectacle que tindrà lloc el dissabte a les 23 h de la nit. La capital del Pla d'Urgell ha preparat mig centenar d'activitats adaptades a totes les edats. Quatre dies on la ciutat quedarà dominada sota el foc, la música i els somriures.


El 'mono' de tinta: Retorns ministerials (i senyals d'alerta a les Terres de l'Ebre)\nRetorns ministerials (i senyals d'alerta a les Terres de l'Ebre)\nEn castellà diuen que "segundas partes nunca fueron buenas". Si la primera ja no ho va ser, de bona, es pot pensar que el pitjor encara esta per arribar. En aquest cas es tracte del retorn del ministre Cañete a la mateixa cartera que ocupava en els governs Aznar. Hi han retorns al passat que treuen la son i aquest ne's un. El ministre Cañete és un representant genui del pensament hispànic més rústec i primari: fer les coses - en aquest cas el trasvassament de l'Ebre - amb allò que els mascles tenim a l'arc de l'alegria - El ministre Cañete es tota una invitació a reprendre amb urgència la lectura dels dos llibres de l'antropòloga Montserrat Boquera que ens recorda com el suposat Plan Hidrològico Nacional (PHN) va ser un factor per descobrir la unitat i el sentit col·lectiu d'un territori tan sovint baquetejat pels governs d'aquí i d'allà com són les Terres de l'Ebre. A les comarques ebrenques es diu, i així ho vaig reflectir a l'article que dóno aqui mateix, que ningú va fer més per a la unitat del territori que el president Aznar amb les seves polítiques hidrològiques. El PHN va provocar una manifestació de 300 mil persones, la segona més important que van patir els diferents governs de J.M.Aznar.\nRellegint l'article que vaig escriure després de parlar amb l'antropòloga, les seves paraules finals semblen premonitories.\nEtiquetes de comentaris: Apunts del natural, Terres de l'Ebre


[Vídeo] Tres contenidors cremats i dos vehicles afectats per un incendi aquesta nit\nDos vehicles afectats i tres contenidors cremats al barri de Gràcia\nL’incendi d’un contenidor ha acabat afectant dos vehicles estacionats i dos contenidors més aquest divendres a la matinada. Els Bombers han sufocat el foc.\nPoc abans de dos quarts de dues de la matinada s’ha iniciat el foc, al carrer de Roger de Flor, al barri de Gràcia. Malgrat l’arribada dels Bombers, que han sufocat l’incendi, foc ha afectat de ple tres contenidors i de forma parcial dos vehicles estacionats al carrer, així com la façana de la nau industrial colindant.\nUna dotació dels Bombers i una unitat de la Policia Municipal han intervingut en l’operatiu.


ara toca el rebre als estalviadors - Diari de Girona\nara toca el rebre als estalviadors\n"Curiosa política aquesta que ni fa ni deixa fer i que a la vegada es carrega el camí fet. Mentre tot això passa, i és molt fort que succeeixi, alguns polítics catalans somien amb la independència"\nJOSEP LÓPEZ DE LERMA o sé si aquest nostre país aixecarà el cap algun dia, però sí sé que essent moltes les causes de la ferotge crisi econòmica que patim, més són encara les improvisacions de tota mena amb què es pensa sortir de la mateixa. Val a dir que, excepció feta de l'estudi i superació de l'assignatura anomenada aleshores, crec, Hisenda Pública o potser Economia Política, dins la carrera de Dret, o d'escoltar nombroses conferències sobre economia i en particular sobre l'origen de l'averany en què ens troben i de llegir nombrosos llibres i articles de presumptes entesos en la matèria, res més no sé sobre economia.\nTanmateix, he arribat a una conclusió: Tampoc ningú en sap més com per deixar enrere d'una vegada per totes aquests anys i finalment emergir. Per començar, la Unió Europea i el seu Banc Central i per acabar-ho d'adobar el Govern d'Espanya, l'actual i el passat, que absent estava, com també ho està el català, que en agència recaptatòria es va transformant. Així que estic ben tranquil per la meva confessada ignorància.\nObservin que es navega amb piragua per un oceà més que engrescat i els missatges que ens dóna el patró configuren un mosaic de ximpleries, segons que poden anar comprovant. Ara toca això, ara toca allò. No preguntis el perquè d'una mesura que aviat és substituïda per la contrària. No cal. Ningú no ho sap. Això és com aquell concurs de trencar olles al pati del col·legi amb els ulls embenats, però amb la important distinció que allò lliurava rialles i això altre ens lliura fatiga, desencís, dolor i plors.\nAquí ningú no diu, dels que manen, que res no sap per reconduir la perillosa navegació; aquí tothom pontifica des de la més gran de les ignoràncies fent-se l'entès. El resultat és molt decebedor. Ni creiem els governants, ni creiem els analistes, ni creiem ningú de la UE, de l'FMI i de l'OCDE, ni creiem els executius de la banca ni menys el director de la sucursal on "treballem", com abans es deia. A poc a poc i no encertant, tots ells, ni tan sols una vegada, ens han convertit en ateus del nostre propi demà. Respecte de l'endemà passat, ni s'atreveixen a fer endevinalles, mentre que tots nosaltres ja el tenim descomptat, perquè res de bo ens anticipa aquesta gran decepció que en depressió col·lectiva s'ha convertit. Només sabem una cosa: Que ens hem empobrit i de valent. Fins i tot els més optimistes han perdut, en aquest viatge, la "o". Vegi'n les xifres donades pel Diari de Girona respecte de la davallada de la nostra capacitat adquisitiva, segons fonts governamentals, i comprovin que abans de ser publicades les seves butxaques ja ho sabien.\nPerò a la indignació de disposar de governs farcits d'inútils en una mai imaginable pluridimensió que, per no tenir, no tenen ni vergonya per no acceptar el càrrec o alternativament apartar-se'n, per tot seguit vestir-se amb tela de sac com a ignasiana mostra d'humilitat, s'hi ha sumat l'acord de Convergència i Unió (CiU) i d'Esquerra Republicana de Catalunya (ERC) de posar una taxa als dipòsits bancaris. Tant se val que això no figurés en el programa electoral del candidat Artur Mas i que, per tant, suposi un incompliment molt greu del contracte subscrit amb tots aquells que el varen votar, majoritàriament classe mitjana, l'incombustible "botiguer" dels temps de Jordi Pujol. Tant se val, dic, i afegeixo, com ens expliquen, que tot sigui per la pàtria, emulant els rètols que presideixen les casernes de la Guàrdia Civil. En conseqüència, a agenollar-se i abaixar-se els pantalons als dictats d'ERC, l'electorat del qual és òbviament distint al convergent, la qual cosa no vol dir ni millor ni pitjor; simplement, diferent. No cal que se sacrifiquin ni el president ni el seu Govern; sí cal que ho facin els ciutadans estalviadors, diuen, a qui els expliquen que mai la banca els cobrarà la taxa. Creuen que la resta som una colla de tontos, atès que massa sovint ens enganyen i res no diem, com ara el 25-N. Ignoren, però, que el poble, beneït i beneit alhora, sap des de fa algun segle que aquell que paga sempre els plats trencats és l'usuari i el consumidor.\nTé collons, i disculpin el lèxic emprat, que sigui el PP i des de Madrid el que ens vingui a salvar d'un nou tribut aprovat a corre-cuita per CiU sota mandat imperatiu d'ERC i que ho faci amb l'ajut del Tribunal Constitucional. Però no ens havien dit, ambdós sobiranistes, que el Partit Popular i Madrid no ens estimava? Si les coses segueixen per aquest camí, el que desapareixerà més aviat que tard de l'escenari públic és aquell senyor que a l'esquerra surt a la fotografia de la signatura del pacte entre CiU i ERC. Tranquils: No ens perdrem res.\nPer la seva banda, el Banc d'Espanya, que hauria d'estar clausurat per incompetent i alguns dels seus ex-rectors inculpats per un llarg concurs de delictes, té demanat/imposat a les entitats bancàries que moderin els tipus d'interès que atorguen als dipòsits dels seus clients, és a dir, als estalviadors. Tots, per sota de la inflació; i un -1,75% per aquells que ho estiguin a un any. A l'orgia de l'especulació immobiliària a què es va abandonar, si no és que la va abonar, vol sumar-se ara el secular engany d'esmenar els estralls per la via de foragitar tota vocació d'estalvi. Els membres de la classe mitjana que tenen estalviats uns pocs diners, una vegada espoliats per tributs de tota mena i condició, ara veuen com el canó apunta cap als seus estalvis amb l'objectiu de destruir-los en nom de no sé quin desconegut déu econòmic, perquè la dogmàtica avui es troba en la praxis econòmica i no pas en les ideologies.\nCuriosa política aquesta que ni fa ni deixa fer i que a la vegada es carrega el camí fet. Mentre tot això passa, i és molt fort que succeeixi, alguns polítics catalans somien amb la independència de la mateixa manera que la generació del maig francès somiava amb la revolució que ens han deixat pendent.\nI, recíprocament, alguns polítics espanyols pensen en com batre Mas i companyia ara que els tancs es troben a Afganistan, sense pensar que tot sucre posat en un cafè es dissolt sí o sí, i que, per tant, val més governar fent-ho bé que no pas ?fantasiar en com practicar allò de ?l'interruptus respecte de l'amor etern que s'han ?jurat oferir-se CiU i d'ERC, i que en un ?no-res acabarà, i aviat. Uns brètols, tots ells, mentre cada vegada hi ha més ?aturats i més nombrosa és la gent que es troba al pou de la pobresa.


Olesa de Montserrat – Escolàpies Catalunya\nOlesa de Montserrat és un municipi de la comarca barcelonina del Baix Llobregat, situat entre el Monestir de Montserrat, del que dista 20 km., i Barcelona –ciutat, que està a una distància de 30 km; en aquest itinerari, Olesa de Montserrat es troba a la vessant esquerra del riu Llobregat. Actualment té una població de 22.914 habitants.\nEl conreu de l’olivera ha estat de sempre molt lligat a la vida olesana puix se n’extreu l’apreciat oli d’Olesa, de notables qualitats dietètiques i farmacològiques. L’adaptació de l’olivera a les característiques abruptes del terreny olesà ha originat una varietat autòctona: la palomar o olesana. L’altra riquesa de la població era la indústria tèxtil.\nOlesa de Montserrat és coneguda arreu per les representacions de la “Passió d’Olesa de Montserrat”, obra teatral en la que s’hi representa la vida, mort i resurrecció de Jesucrist. Aquest espectacle és dut a terme any rere any al voltant de la Setmana Santa i realitzat per actors amateurs, veins del municipi. Representació que data de 1538 i és de prestigiós interès cultural.\nEl col·legi d’Olesa va ser la darrera fundació de Mare Paula Montal. Quan ella va arribar, l’any 1859, la vila tenia 3.100 habitants. El 80% de la població era analfabeta, i si fem referència únicament a la dona, ho era en un 92%. Era, per tant, un poble petit, de gent senzilla i treballadora, i mal comunicat amb les poblacions de l’entorn. Els primers anys el col·legi fou públic perquè una escolàpia regentava la plaça de mestra. A partir de l’any 1877 el col·legi passa a ser privat i de la Congregació de Filles de Maria, Escolàpies.\nMare Paula va viure 30 anys a Olesa, sentint-se en tot moment una olesana més del poble i es guanyà, amb el seu tarannà (fer i ser) l’estimació de la gent. Estimava amb predilecció el col·legi perquè era senzill i pobre; ajudava a les nenes i a les famílies i cercava, mitjançant l’educació, facilitar’ls-hi un futur millor.Mare Paula ja no va marxar d’Olesa. En aquesta vila hi va viure els últims 30 anys de la seva vida: anys plens d’entrega i amor a les nenes, de profunda experiència de Déu, i de preocupació i ajuda a tothom. La seva vida i la seva mort van deixar una petjada profunda. Les antigues alumnes que declararen en iniciar-se el procés de beatificació afirmaven: “totes les nostres coses l’interessaven”, “era una vertadera mare”.\nPer a les Escolàpies, Olesa ha esdevingut un preuat relicari ja que guarda les seves despulles i molts altres records plens de vida que ens parlen d’ella: la cel·la; la taula de l’antic menjador de la comunitat, dissenyada i feta per Mare Paula i que ella va utilitzar en els darrers anys; la palmera que s’enlaira al pati com si volgués arribar al cel; el magraner, que encara avui dóna fruit, arbre que segons la tradició es pensa que ella va plantar; la capella, avui reformada, on Mare Paula pregava a Déu i ensenyava a fer-ho a les nenes; i un petit museu que recull les Constitucions, llibres i altres escrits sobre M. Paula i moltes labors de puntes fetes sota el guiatge de Mare Paula, doncs ella era una magnífica puntaire, que han estat donades per antigues alumnes.\nA Olesa, venen amb devoció i goig moltes Escolàpies de tot el món que troben aquí les seves arrels; i moltes i molts alumnes dels nostres col·legis, i altres amics, benefactors i gent que vol pregar i contigiar-se de l’esperit de Mare Paula.Els olesans no l’obliden. No manquen mai unes flors a la capella del col·legi o a la parròquia d’Olesa on es venera una imatge de Mara Paula.\nLa casa de les Escolàpies a Olesa té una doble missió: Residència de germanes grans i malaltes, i Escola.Actualment el col·legi està concertat pel Departament d’Educació de la Generalitat de Catalunya i imparteix totes les etapes educatives des de Maternal fins a 4t ESO, comptant amb un total de 350 alumnes


243 persones donen sang a Montserrat - Abadia de Montserrat\n243 persones donen sang a Montserrat\nAmb aquesta col·lecta, que tancava la campanya d’estiu del BST, es van garantir les necessitats dels hospitals dels vuit dies següents\nMontserrat, setembre de 2018. Diumenge 9 de setembre va tenir lloc a la Sala de la Façana del Monestir una marató de donació de sang, organitzada pel Banc de Sang i Teixits (BST), a la qual van participar 243 persones, que van garantir les necessitats dels hospitals dels vuit dies següents. Amb aquesta col·lecta, el BST tancava la campanya d’estiu, que ha permès cobrir les necessitats dels malalts –cal tenir en compte que el nivell òptim de reserves és tenir-ne per a 10-12 dies-. Alguns grups sanguinis, com l’A- o el O- tenen reserves per a 2 i 3 dies, respectivament.\nLa campanya, que va comptar amb la col·laboració de l’Abadia de Montserrat, el Patronat de la Muntanya de Montserrat, Ferrocarrils de la Generalitat i els voluntaris de Creu Roja, va tenir lloc a la Sala de la Façana del Monestir. Els 243 donants van poder visitar el Museu de Montserrat i l’Espai Audiovisual “Montserrat, portes endins”, i fins i tot van poder fer una visita guiada a la Sagristia de la Basílica.\nA Catalunya, cada dia es necessiten mil donacions de sang per atendre els malalts que en necessiten. Amb una donació de sang es poden salvar 3 vides –amb els tres components sanguinis de la sang: glòbuls vermells, plasma i plaquetes-. Amb 4-5 donacions de sang se sumen les plaquetes necessàries per fer un tractament a un malalt de càncer que està rebent quimioteràpia. Cada dia, 50 nens i nenes necessiten sang a casa nostra; la majoria, per processos de càncer. Els adults, quan tenen un cas de càncer, també poden necessitar transfusions. De fet, un 10% de les unitats de glòbuls vermells va destinat a malalts oncològics.\nCada any, unes 1.500 dones salven la vida quan donen a llum gràcies a les transfusions que reben. En algunes ocasions, fins a 20 bosses per a una mateixa persona. Dues dades més: calen 8 bosses de sang per un transplantament de ronyó, 10 bosses per un de cor i entre 30 i 170 per un de fetge. Els glòbuls vermells caduquen als 42 dies; les plaquetes als 5 dies; el plasma es congela fins a 3 anys. Un cop feta una donació, aquests són els intervals de temps màxims perquè el component sanguini arribi a un pacient.\nDepartament de Premsa i Comunicació de Montserrat\nPrimer diumenge d’Advent\nConcert de Juan de la Rubia a Montserrat (12 juliol 2021)\nadmin243 persones donen sang a Montserrat 09.12.2018\n21 gener 2021 Dijous Sants Fructuós, Auguri i Eulogi, màrtirs (He 10, 32-36)


El Final de la Jornada 5: A ple rendiment - El Círcol\nInici / Bàsquet / El Final de la Jornada 5: A ple rendiment\nLa temporada 19-20 s’ha posat definitivament en marxa aquest cap de setmana. A excepció dels PREMINIS MASCULINS i el JUNIOR FEM que tenien jornada de descans, tots els equips d’aquest nou curs 19-20 han disputat ja la primera jornada de Lliga, En general bones sensacions globals, en un cap de setmana amb la majoria de partits jugats a casa, amb tres duels contra El Masnou i, de nou, amb el retorn de la marató esportiva dels diumenges a La Plana, amb 5 duels i més de 10 hores d’esport i Círcol gairebé ininterrompudament. Repassem aquests i la resta d’aspectes de l’actualitat esportiva al bàsquet del Círcol, en aquest primer cap de setmana complert de competició\nAbans, com sempre, cop d’ull als marcadors de la jornada\nL‘INFANTIL MASC EL CÍRCOL A obria foc, dissabte al matí, en aquest primer cap de setmana especial on la majoria dels nostres equips encetaven curs. I ho feia amb clara derrota a La Plana davant d’un molt superior Masnou davant un Círcol erràtic.\nTot seguit, l’acció es traslladava a Casagemes on les noies més petites de la casa ocupaven la matinal.\nPrimer amb l’excel·lent partit del PRE-MINI FEM EL CÍRCOL A contra el Femení Sant Adrià. L’equip segueix la bona dinàmica amb què va marxar de vacances i segueix molt en forma.\nAl mateix temps, clara derrota del MINI FEM davant el Grup Barna.\nTot seguit, un PREINFANTIL FEM sortia nerviós i erràtic en el seu debut de Lliga davant el Diagonal Mar de Barcelona. Afortunadament, corregeix rumb a temps per començar curs amb triomf.\nBones notícies també en els primers desplaçaments de la temporada. Arrenquem viatge a Parets amb el magnífic debut del PRE-MINI FEM EL CÍRCOL B. En el primer partit de moltes de les jugadores d’aquest nou equip de la casa, el Círcol es mostra valent i veu com alguns dels conceptes practicats durant la setmana surten. Sensacions per tant molt positives i gran satisfacció global de tothom.\nL’INFANTIL FEM es mostra valent i voluntariós a la seva visita a Sant Andreu de Llavaneres, però el Femení Maresme és molt més fort en físic, aprofita els errors badalonins i va fent forat al marcador.\nI en un matx amb molts alts i baixos el MINI MASC EL CÍRCOL A acaba pagant les irregularitats de joc mostrades amb derrota ajustada d’un punt a pista del Santa Coloma.\nA la tarda, torn per dues cites a Sant Crist i a Països Catalans i una visita a La Selva.\nLes moltes baixes que tenia, el fet que es carreguessin aviat de faltes i les moltes boles perdudes condicionen molt el joc de l’INFANTIL MASC EL CÍRCOL B que cau clarament davant el Vilassar de Mar. La nota positiva: el bon joc de contraatac.\nA Països Catalans el JÚNIOR MASC EL CÍRCOL B posa la directa al segon quart per derrotar clarament a l’AB Premià amb un joc constant i regular.\nI a Blanes, després d’aguantar els dos primers períodes, el JÚNIOR MASC EL CÍRCOL A. Resultat enganyós ja que a falta de 3 minuts els selvatans guanyaven només de 6. Un molt mal final badaloní marca aquesta diferència tant gran.\nI ja entrant en la jornada de diumenge, el GRÁFICAS VENUS EL CÍRCOL MINI MASC B obria temporada amb derbi a la pista del Sant Josep. Res a fer. Després de dos quarts, els parroquials destrossen la resistència rival que es desconnecta del partit.\nTot seguit, a La Plana, arrencàvem més de 10 hores d’esport amb segell Círcol amb la disputa de 5 partits dels nostres equips començant pel duel del CADET FEM que rebia al Canovelles. Les badalonines queien per tant sols tres punts\nTot seguit, bones notícies pel SÈNIOR FEM CÍRCOL CENTRE MÈDIC LA VILA que després d’una setmana difícil d’entrenaments es mostra sòlid i constant per desfer-se del Vilassar de Dalt.\nMés enllà de La Plana, teníem activitat a Sant Crist en la matinal dominical amb la derrota del CADET MASC. Un Martinenc del districte d’Horta – Guinardó de Barcelona més constant s’aprofita de la irregularitat del conjunt local per guanyar.\nDesprés de dinar, triple menú Círcol a La Plana. Primer, amb la gran victòria del SOTS-21 MASC EL CÍRCOL A davant el Sant Nicolau de Sabadell. Gràcies a un parcial de 25-8 al segon quart els badalonins trenquen el partit i mantenen el to i el bon joc fins al final del partit.\nTot seguit, vam veure un apassionant duel a Copa Catalunya. El segon duel del cap de setmana entre Círcol i Masnou va ser espectacular. Igualtat, incertesa i emoció fins al final en aquest SÈNIOR MASC A CÍRCOL COTONIFICI – Masnou. Amb un triple i un bàsquet a les últimes accions del partit, els maresmencs aconsegueixen el triomf. El Círcol té una darrere opció per forçar la pròrroga, però erra el tir final, el que posa aquest 64-65 en un gran duel de bàsquet a La Plana.\nLa jornada maratoniana a La Plana es tancava amb un altre Círcol – Masnou, el de Segona Catalana. El SÈNIOR MASC EL CÍRCOL B derrotava amb solvència als maresmencs a qui al tercer quart vencia de 27 punts, la diferència màxima del partit.\nMés enllà del menú de tarda a La Plana, el darrer tram de diumenge ens porta a un derbi a Països Catalans i a Barcelona.\nEl SOTS-21 MASC EL CÍRCOL B cau a casa del Sant Andreu de Natzaret en un matx de clar domini local on en cada quart la distància al marcador es fa més gran\nPer altra banda, al districte de Sants – Montjuïc de Barcelona, el SÈNIOR MASC EL CÍRCOL C sumava la primera victòria a la Territorial A. Ho feia de forma ajustada davant el Sant Medir, gràcies a un triple al darrer instant.\nD’aquesta manera tanquem el primer cap de setmana complert de competició.\nI ja us emplacem a la setmana que ve on el bàsquet del Círcol no s’atura.


Mitjançant l’acceptació de la present Política de Privacitat, l’usuari queda informat i presta el seu consentiment lliure, informat, específic i inequívoc perquè les dades personals que facilite a través de la pàgina web situada en l’URL https://conoce.ta-tum.com/ (d’ara en avant, el “Lloc Web”) siguen tractades per GRUPO EDELVIVES, així com les dades derivades de la seua navegació i aquelles altres dades que puga facilitar en un futur a GRUPO EDELVIVES.\nSi ets MENOR D’EDAT, només pots aportar dades personals amb el consentiment previ de pares, mares o tutors, enviat degudament signat i amb còpia del DNI del pare, mare o tutor signatari a l’adreça dpo@edelvives.es. GRUPO EDELVIVES no respon de les dades de menors que, sense conéixer aquest fet, s’hagen facilitat sense consentiment del pare, mare o tutor.\nEn el supòsit de prestar-hi el consentiment, enviament de comunicacions comercials, pels mitjans indicats per a tal finalitat, relacionats amb novetats, productes, serveis, o continguts del GRUPO EDELVIVES.\nFUNDACIÓN EDELVIVES tractarà les següents categories de dades de l’usuari:\nPer a l’enviament de comunicacions comercials, el consentiment sol·licitat a l’interessat per a tal finalitat i que pot retirar en qualsevol moment. No obstant això, en cas de retirar-ne el consentiment, això no afectarà la licitud dels tractaments efectuats amb anterioritat. Per a l’execució d’anàlisi sobre la utilització del web, l’interés legítim de GRUPO EDELVIVES.\nPer a revocar aquest consentiment, l’usuari podrà contactar amb GRUPO EDELVIVES en qualsevol moment a través dels canals següents: dpo@edelvives.es, i haurà d’indicar en l’assumpte de referència “Dades Personals”.\nEn relació amb l’enviament de comunicacions comercials, mentre l’usuari no revoque el consentiment prestat. No obstant això, en cas de retirar-ne el consentiment, això no afectarà la licitud dels tractaments efectuats amb anterioritat.\nL’usuari pot enviar un escrit a GRUPO EDELVIVES, a l’adreça indicada en l’encapçalament de la present Política, o bé per mitjà d’un correu electrònic a l’adreça dpo@edelvives.es, adjuntant una fotocòpia del document d’identitat, en qualsevol moment i de manera gratuïta, per a:\nGRUPO EDELVIVES tractarà les dades de l’usuari, en tot moment, de forma absolutament confidencial i guardant el preceptiu deure de secret respecte d’aquestes, de conformitat amb el que preveu la normativa d’aplicació, adoptant a l’efecte les mesures d’índole tècnica i organitzativa necessàries que garantisquen la seguretat de les seues dades i n’eviten l’alteració, la pèrdua, el tractament o l’accés no autoritzat, tenint en compte l’estat de la tecnologia, la naturalesa de les dades emmagatzemades i els riscos a què estan exposats.


Llei 30/2015, de 9 de setembre, per la que es regula el Sistema de Formació Professional per a l’ocupació en l’àmbit laboral (BOE de 10 de setembre de 2015)\nEntrada en vigor: 11/09/2015, tret de l’art. 9.4 sobre finançament dels costos del 'crèdit de formació', que depèn del que estableixi la Llei de Pressupostos Generals de l’Estat de cada any. L’art. 14.1, sobre la forma d’impartir la formació professional per a l'ocupació, produirà efectes a partir de l'1/01/2016. Deroga expressament la disposició addicional sisena de la Llei 56/2003, de 16 de desembre, d’Ocupació i la disposició addicional cinquena de la Llei 43/2006, de 29 de desembre, per a la millora del creixement i de l’ocupació.\nEntre d’altres, modifica el Text refós de la Llei sobre Infraccions i Sancions en l’Ordre Social, aprovat pel Reial Decret Legislatiu 5/2000, de 4 d’agost; la Llei 56/2003, de 16 de desembre, d’Ocupació; la Llei 20/2007, d’11 de juliol, de l’Estatut del treball autònom, i la Llei 14/2011, d’1 de juny, de la Ciència, la Tecnologia i la Innovació.\nLa llei regula, en el marc general del Sistema Nacional de les Qualificacions i Formació Professional, la planificació i finançament del sistema de formació professional per a l'ocupació en l'àmbit laboral, la programació i execució de les accions formatives, el control, el seguiment i el règim sancionador, així com el sistema d'informació, l'avaluació, la qualitat i la governança del sistema.\nRegula la Fundació Estatal per a la Formació en l'Ocupació, pertanyent al sector públic estatal, el Patronat del qual estarà constituït per l'Administració General de l'Estat, per les Comunitats Autònomes i per les organitzacions empresarials i sindicals més representatives.


1933 (35/36 anys)\nRamon Casanellas i Lluch (Barcelona, 1897-el Bruc, Anoia, 1933) fou un sindicalista i polític català. Militant de la Confederació Nacional del Treball (CNT) i posteriorment del Partit Comunista de Catalunya (PCC). Fou un dels autors de l'atemptat que matà el president espanyol Eduardo Dato el 1921.\nAmb només set anys, Ramon Casanellas entrà a treballar d'aprenent en una empresa metal·lúrgica. Amb 8 anys començà a col·laborar amb grups d'acció sindicalistes transportant armes i municions en una cistella. El 1909, amb 12 anys, va participar en els barricades durant els fets de la Setmana Tràgica. El 1911 amb 14 anys, va organitzar una vaga d'aprenents al taller a on treballava i en la que van aconseguir guanyar les reivindicacions de millores que demanaven.\nTingué un paper actiu en les vagues revolucionàries del 1918. Era amic de Domènec Masachs Torrente. Va haver d'exiliar-se per un temps, però tornà a Barcelona el 1919. Juntament amb Pere Mateu i Cusidó i Lluís Nicolau i Fort intervingué en l'atemptat on morí el president del govern espanyol Eduardo Dato (8 de març de 1921, com a represàlia per la persecució i assassinats de sindicalistes de Catalunya. Després d'aquesta acció, es refugià a la Unió Soviètica, on es convertí en membre del PCUS i estudià a la Universitat Obrera de Sverdlovsk. a la URSS es casà amb una oficial soviètica i arribà a formar part de l'exèrcit soviètic com a comandant aviador.\n↑ «RAMON CASANELLAS. Part I: De magnicida anarquista a la Unió Soviètica (1897-1921)». A Cops, 07-06-2014. [Consulta: 24 novembre 2016].\n↑ Maurin, Joaquim «AVENTURAS DE UN MAGNICIDA.». La llibertat, 2 al 7 setembre 1923..\nObtingut de «https://ca.wikipedia.org/w/index.php?title=Ramon_Casanellas_i_Lluch&oldid=27400962»\nMorts a l'Anoia\nLa pàgina va ser modificada per darrera vegada el 5 juny 2021 a les 22:46.


40 dies, gairebé 41, va estar sense menjar Jaume Sastre, un docent de l’institut de Llucmajor, a Ses Illes. El motiu era per demanar que l’inhumà, perquè d’humà només en té l’aparença, president balear Bauzá reiniciés les converses per l’aplicació del TIL, el decret de trilingüisme proposat per l’infaust PP. Aquest TIL és una manera descarada d’arraconar la llengua catalana, la que agermana els Països Catalans. Jaume Sastre ha demostrar sobradament ser la dignitat personificada; pacíficament lluitant per la llengua, contra el monstre que la vol destruir. Ha rebut un munt d’adhesions i de suport. Fins i tot, dins del propi PP, s’ha demanat a aquesta “persona” que és Bauzá que dialogui. Però, ell amb el seu posat xulesc i engominat s’hi ha negat. Jaume Sastre ha hagut de deixar la vaga per motius de salut; son cos estava al límit. I com a imprescindible el necessitem viu per lluita, que serà àrdua, però que entre totes i tots, guanyarem. Gràcies Jaume pel que has fet. Tots som tu!


Endesa a Begur:telèfon i contacte\nEndesa en Begur: punt de servei\nTelèfon de Endesa a Begur\nPunt de servei Endesa a Begur\nContractar el subministrament de llum amb Endesa a Begur\nEndesa a Begur\nAqui esbrinaràs tota la informació que necessites sapiguer de Endesa a Begur. Tot bagurense que tingui problemes amb el seu subministrament de llum podrá trobar en esta aquest lloc web tota la informació que necessiti.\nEndesa s'ocupa de distribuir la llum a gran percentatge dels ciutadàns de Girona. Per això, compta amb gran percentatge recursos per atendre als clients amb qualitat. Depenent de les gestions que el bagurense vol completar, pot optar per anar a alguns dels punts de servei sense la necesitat de cita previa a la vora de Begur. Però, sempre pot trucar anticipadament als telèfons que aperèixen seguidament:\nTelèfons de Endesa a Begur\nEndesa proposa una atencio personalitzada on qualsevol client pot anar de manera presencial i ser considerat immediatament. Els punts de servei de Endesa que un bagurense té mes properes es mostran a continuacio:\nBegur es un municipi que fa part de la comunitat autònoma de Cataluña que compta amb un total de 535095 punts de sumbministrament amb un consum anual de 1863586801 MWh. Endesa es la companyia encarregada de subministrar la llum en la zona.\nEndesa es la companyia responsable de distribuir el gas natural al municipi de Begur. Per això, si el ciutadà bagurense vol anar a la oficine que sigui de Endesa sense necessitar cita prèvia, té a disposició punts de servei properes a la seva casa.\nOficines de Endesa a Begur


Els pressupostos de la Generalitat per a 2022 destinen la partida més elevada a aquesta àrea, més de 7.837 milions d'euros, el 28% del total\n4 de novembre de 2021 (07:00 CET)\nLa Conselleria de Sanitat Universal i Salut Pública torna a ser el departament amb major partida prevista de cara als pressupostos autonòmics de 2022. La crisi sanitària viscuda en els últims mesos ha deixat palés la importància de disposar d'un sistema públic de salut fort, un objectiu que s'ha marcat el Consell i que ha plasmat en els comptes del pròxim exercici.\nAixí, amb un total de 7.837,7 milions d'euros i un increment de 141,7 milions respecte a 2021, es manté el creixement experimentat durant la pandèmia per a reforçar la sanitat pública. De fet, la partida destinada a aquesta Conselleria ha experimentat un creixement del 15,8% respecte als últimes comptes prepandèmia (1.072 milions d'euros) i del 42,7% respecte a l'últim pressupost de l'anterior govern (2.344 milions d'euros més).\nLa vicepresidenta i portaveu del Consell, Mónica Oltra, manifestava ahir durant la presentació del Projecte de Llei de Pressupostos de la Generalitat per a l'any 2022 que l'eix principal del Consell són "les polítiques de protecció i defensa dels nostres serveis públics que milloren la vida de la gent. Per això, la vacuna social, en la qual està inclòs el sistema sanitari públic, l'educació pública i de qualitat i el sistema públic valencià de serveis socials, es veu clarament reforçada en aquests pressupostos".\nPer part seua, el conseller d'Hisenda i Model Econòmic, Vicent Soler, incidia en què enguany "hem fet l'esforç de mantenir el nivell de despesa en uns serveis públics fonamentals que han estat notablement reforçats al llarg de 2021". En concret, "el Consell dona el seu suport especial a tres departaments claus, com són la Conselleria de Sanitat Universal i Salut Pública, la Conselleria d'Igualtat i Polítiques Inclusives i la Conselleria d'Educació, Cultura i Esport, i que engloben un total entre les tres de 15.239,3 milions d'euros", subratllava. Referent a això, Soler assenyalava que el Consell busca "enfortir els serveis fonamentals que es van deteriorar notablement amb la crisi de 2008, i que han sigut claus per a lluitar contra la pandèmia en aquesta nova crisi".\nVicent Soler i Mónica Oltra, durant la presentació del projecte de pressupostos per a 2022\nL'objectiu prioritari que es marca el Consell amb aquestes xifres és reforçar la plantilla del sistema de salut públic valencià per a garantir una assistència sanitària de qualitat, així com reduir les llistes d'espera. Per a això, Sanitat incrementarà el seu pressupost en personal amb l'objectiu de consolidar les places creades per a la pandèmia amb 88,68 milions d'euros addicionals fins als 3.473,1 milions d'euros.\nPel que respecta a la millora de les infraestructures sanitàries i hospitalàries, dupliquen el seu pressupost (115,31% més) fins als 435 milions d'euros amb l'objectiu de desenvolupar un total de 93 actuacions entre les quals destaquen l'ampliació del Clínic de València, l'Hospital General de Castelló o les reformes, ampliacions i millores als hospitals d'Orihuela, Elx, Torrevieja, Marina Baixa, Provincial de Castelló i de Vinaròs.\nFinalment, Sanitat també reforçarà la salut mental amb 116 milions d'euros (un 19,33% més) dels quals 28,54 milions es destinaran a infraestructures per al Pla de Salut Mental i centres de mitjana i llarga estada, i eleva el pressupost d'investigació en ciències de la salut i malalties infeccioses fins als 28,5 milions (un 50% més).\nLes polítiques socials són un altre dels pilars fonamentals pels quals aposta el Consell. Per això, la vicepresidència i Conselleria d'Igualtat i Polítiques Inclusives disposarà d'una xifra global de 2.198,9 milions d'euros, la qual cosa suposa un augment respecte als pressupostos de 2021 del 14,2%. L'atenció a la Dependència creixerà en 51,8 milions fins a arribar als 430,6 milions d'euros, una pujada del 13,69% respecte al pressupost de 2021.\nTambé augmenten els recursos per a incrementar el personal dedicat a l'atenció de les polítiques socials fins als 207 milions d'euros i creixe un 2%, arribant als 75,9 milions d'euros, la dotació per a cuidar als més majors. A més, augmenta un 10,1% la quantia destinada a polítiques de protecció a la infància i l'adolescència, que comptaran amb 73,2 milions d'euros.\nCal destacar també l'aposta per reforçar la planificació i coordinació de les infraestructures de serveis socials, que comptarà amb una important injecció de fons europeus per a consolidar el Pla Convivint que ascendeix a 115,4 milions d'euros i s'augmenten les línies destinades a diversitat funcional o discapacitat en un 14,7%, fins a aconseguir els 59,9 milions d'euros.\nPuig, sobre els pressupostos autonòmics: "Són els més socials i importants de la història de l'autogovern"\nOltra augura que no seran els últims pressupostos del Botànic i valora que el Consell està "raonablement content"


Manifestació alternativa pel Primer de Maig al centre de Barcelona contra les desigualtats i amb desperfectes\nACN Barcelona.-Encapçalada per una pancarta on es podia llegir ‘Construïm el socialisme feminista. Destruïm la UE’, unes 800 persones s’han manifestat aquest Primer de Maig en una manifestació alternativa en la que han participat formacions com la CUP, Arran, Endavant o la Coordinadora Obrera Sindical (COS). La lluita contra la pobresa i les desigualtats socials ha estat la proclama principal de la mobilització, que ha sortit de manera unitària des de la plaça Universitat i ha recorregut el centre de Barcelona fins arribar a la delegació de la Unió Europea de Barcelona, al número 90 del passeig de Gràcia. En punts com el Portal de l’Àngel de Barcelona, encaputxats han fet pintades i han trencat alguns aparadors. Un important desplegament policial ha custodiat punts estratègics del recorregut, com l’avinguda de la Catedral o la seu de la delegació del govern espanyol.


Ràdio Balaguer - Dos vehicles han xocat frontalment a primera hora d'aquesta tarda al carrer la Banqueta de Balaguer. El xoc no ha estat greu i s'han pogut retirat ràpidament els cotxes i restablir el trànsit amb normalitat.\nDos vehicles han xocat frontalment a primera hora d'aquesta tarda al carrer la Banqueta de Balaguer. El xoc no ha estat greu i s'han pogut retirat ràpidament els cotxes i restablir el trànsit amb normalitat.\nFins als llocs dels fets s'hi han desplaçat bombers, policia i una ambulància tot i que no ha estat necessari traslladar cap ferit. Els bombers han netejat el vessament de líquid d'un dels vehicles i els han retirat per restablir la circulació.


GOTILWA+, una nova eina capaç de valorar el cost del canvi climàtic a les finques forestals - Innovem Terrassa !!!\nUNIVERSITAT DE BARCELONA - 16/01/2013\nGOTILWA+, una nova eina capaç de valorar el cost del canvi climàtic a les finques forestals\nEl desenvolupament d'aquesta eina ha estat possible gràcies a un treball que han dut a terme els experts Carles Gràcia i Santi Sabaté, professors del Departament d'Ecologia de la UB i membres del Centre de Recerca Ecològica i Aplicacions Forestals (CREAF), en col·laboració amb la tècnica Anabel Sánchez (CREAF).\nGOTILWA+, desenvolupat fa anys pel CREAF, es perfila ara com una eina de presa de decisions per millorar l'aprofitament forestal. Mitjançant aquest programari es pot determinar la manera de treure el màxim partit del bosc tenint en compte els efectes del canvi climàtic i els costos associats a aquest fenomen. Per això, els resultats es poden expressar en euros, en termes de despesa d'aigua, de risc d'incendi o de potencial de captació de carboni, entre d'altres.\n«És el primer cop que s'integra una anàlisi de cost-benefici a un simulador de processos naturals com el GOTILWA+. Amb aquesta funcionalitat, els propietaris forestals podran gestionar de manera òptima les seves parcel·les segons les vulnerabilitats que presentin davant els efectes del canvi climàtic», explica el professor Carles Gràcia.\nLa nova aplicació es va presentar en la trobada internacional del projecte europeu MOTIVE, que va tenir lloc a Barcelona i Poblet. En el cas que es va posar com a exemple, corresponent als boscos de pi roig dels voltants de Poblet, el simulador va valorar el cost del canvi climàtic en 255 € per hectàrea de bosc en sòls poc profunds (les zones més altes de la muntanya), i de fins a 1.095 € per hectàrea de bosc en sòls més profunds (les zones més planes). Aquesta mesura reflecteix el que els experts anomenen valor esperat del sòl, que es reduirà en els dos tipus de sòl per efecte del canvi climàtic.\nEls incendis de grans proporcions i les mortalitats massives per sequeres portaran alguns sistemes naturals a situacions límit. Els resultats del projecte MOTIVE apunten que, mentre que a l'Europa central la suavització de les temperatures comportarà un increment en la producció de fusta, a la regió mediterrània els problemes ja observats s'accentuaran fins al punt de comprometre algunes masses forestals tal com les coneixem actualment. Marcus Lindner, expert de l'Institut Forestal Europeu (EFI), detalla que, «encara que tots els sistemes es veuran afectats pel canvi climàtic, sense cap mena de dubte el lloc on els experts preveuen a curt termini canvis més profunds és l'àrea mediterrània».


Barcelona celebrarà a la plaça Catalunya la Copa del Rei\nHi haurà filtres de control per accedir a l'interior del recinte i si hi ha problemes els Mossos demanen més contundència\nL’Ajuntament de Barcelona ja treballa en la preparació de la plaça Catalunya per a la possible celebració del dimecres 20 d’abril si el FC Barcelona guanya la final de la Copa del Rei davant del Reial Madrid, tot i que no es retransmetrà el partit des del recinte i només acollirà protagonistes mediàtics.\nLa tinenta d’alcalde de Prevenció, Seguretat i Mobilitat, Assumpta Escarp, ha explicat que la celebrà tindrà una estructura policial de Mossos d’Esquadra i Guàrdia Urbana. Aquesta vegada hi haurà filtres de control per accedir al recinte, prohibint l’entrada d’objectes perillosos per a la celebració perquè no es repeteixin incidents d’edicions anteriors.\nEn el cas que el Barça guanyi, el consistori recomana als ciutadans que vagin amb transport públic o a peu, en previsió de restriccions de trànsit i aparcament en plaça Catalunya, Rambla, carrer Pelai, plaça Universitat, ronda Sant Pere, passeig de Gràcia i carrer Fontanella.\nEls Mossos demanen més contundència\nPrecisament avui els sindicat SME-CCOO dels Mossos també ha donat a conèixer una sèrie de mesures per tal d’eradicar els actes violents que succeeixen a Barcelona cada vegada que hi ha una celebració esportiva o manifestació amb gran volum de gent.\nConsideren necessari que s’aprofiti la videovigilància que hi ha al centre de la ciutat per identificar els violents i reclamen més contundència a l’hora de castigar els detinguts i que paguin els danys que han causat. Antoni Castejón, portaveu del sindicat, ha assegurat que els agents són una “diana” en aquests fets.


IB3 | S'inicia el pagament de 334 milions dels ajuts de l'Estat\nIB3 Notícies > economia > S’inicia el pagament de 334 milions dels ajuts de l’Estat\nS’inicia el pagament de 334 milions dels ajuts de l’Estat\nCorrespon a 4.721 petites i mitjanes empreses que cobraran fins a 500.000 euros\nEl BOIB publica avui la resolució per la qual s’autoritza el pagament de 334 milions d’euros de la segona línia d’ajudes per pal·liar els efectes de la Covid. Les rebran 4.721 empreses de manco de 10 treballadors de totes les illes que han sol·licitat fins a 500.000 euros. El Govern preveu que el pagament es faci a mitjan de la setmana que ve. Rebran el 100% de l’import que havien sol·licitat. La presidenta Francina Armengol ha destacat que “som la primera comunitat autònoma que paga aquestes ajudes i que pot garantir que tots els fons concedits es quedaran aquí”.\nUnes ajudes que arriben després de les crítiques de la CAEB, a final d’agost, pel retard en el pagaments. La patronal de la petita i mitjana empresa PIME-Balears en fa una valoració molt positiva. “Els ajuts arriben molt justos de temps, però no arriben tard”, ha dit el seu vicepresident, Rafel Matas.\nAmb aquesta segona fase ja s’ha autoritzat el pagament de 342 milions d’euros d’un total de 855 procedents de l’Estat, el 40% del total. La previsió del Govern és que dimarts que ve s’autoritzi el pagament per a les empreses de més de 10 treballadors, i més tard es pagui a les empreses que han sol·licitat més de mig milió d’euros. L’executiu afirma que tot estarà abonat el setembre.


Arxiu 2008-11 - ROMEST | Xarxa per a l'observatori de la població gitana de l'est d'Europa a Catalunya\nBadalona detecta 70 pisos conflictius de romanesos\nLliçó d’història gitana\nUna exposició fotogràfica del Museu Valencià d’Etnologia mostra la convulsa experiència europea dels gitanos d’Hongria i revisa els estereotips sobre la seua étnia.\n“No tots els romanesos robem”\nAna Maria Maldovan, una gitana romanesa de 20 anys que viu de la mendicitat i resideix en una casa abandonada a Barcelona, va trucar a la policia divendres passat per denunciar que un jove magribí estava pegant a un compatriota davant la vivenda. «Li van pegar per tot arreu, li van trencar unes quantes dents i després el van moure per veure si estava mort», assegura. Tot just va arribar la policia, la noia, el seu marit i la seva sogra van acabar detinguts.\nAna Maria, que tenia dos mòbils a la butxaca, va haver de passar la nit a la garjola perquè no en tenia factura. La van acusar d’haver comprat o rebut un telèfon robat, segons van confirmar els Mossos d’Esquadra. I la seva sogra, una dona de 42 anys, també va ser acusada d’agredir el jove marroquí, segons consta a l’acte del jutjat.\nPer començar, el nomadisme és una raresa incòmoda en les societats europees, construïdes dins del marc de referència del sedentarisme i la urbanització intensiva. Perquè el nomadisme és una forma de vida sense fronteres, però no és un viatge cap enlloc, sinó més aviat un camí traçat al mapa de la memòria col·lectiva de les comunitats gitanes aferrades a una economia de subsistència.\nÉs a dir, les famílies nòmades que procedeixen de Bulgària, de Romania i d’altres països de l’Europa central i oriental encaminen els seus passos cap a destins que atresoren algun tipus de recursos suficients per instal·lar-s’hi.\nAtacan en Belfast la iglesia que refugió a los rumanos


Música - Jordi Barceló · Temporada 2021 Auditori Nacional dAndorra - Agenda.ad\nJordi Barceló · Temporada 2021 Auditori Nacional d'Andorra COMPRAR\nEntrada general: 10 € · Entrada seient VR: 5 € · Entrada amb carnet jove, 15% de descompte\nTemporada 2021 Auditori Nacional d'Andorra\nLa Temporada de l’Auditori continua al setembre amb un pianista de casa amb 30 anys d’experiència dalt dels escenaris, Jordi Barceló.\nJordi Barceló presentarà a l’Auditori Nacional d’Andorra el seu últim treball, La vida és com la mar (mama), mitjançant un concert molt personal, i ho farà acompanyat d’altres artistes andorrans.\nEls temes del disc nou parteixen de vivències que amb el temps han esdevingut melodia. Amb una mirada romàntica, el pianista transmetrà al públic el sentiment de cada experiència viscuda.\nLa qualitat musical de Jordi Barceló i la dels músics que l’acompanyen faran que aquest concert esdevingui tot un espectacle tant per al públic expert com per al neòfit, alhora que captivarà el públic sentimental i romàntic. Els amants del jazz descobriran la vessant més dolça d’aquest estil, i els amants de la cançó romàntica es deixaran endur per la passió jazzística.\nLes composicions originals del disc presenten formació de trio. Amb aquesta formació, Jordi Barceló interpreta piano solo fins que introdueix els acompanyants per assolir el clímax del concert. La compenetració dels tres fa que el públic visqui les mateixes sensacions que els músics experimenten damunt l’escenari. El format a quartet inclou una nova figura: el saxofonista, que aporta sons llatins.\nPer al concert a l’Auditori Nacional d’Andorra, Jordi Barceló també interpretarà altres temes de la seva discografia.\nNota: Al web del Ministeri de Cultura trobareu les mesures de seguretat que cal respectar per accedir a l’Auditori Nacional d'Andorra.\nJordi Barceló: piano, arranjaments musicals i direcció\nPatxi Leiva: veu\nJonaina Salvador: veu\nSusane Georgi: veu\nJavier Crespo: bateria i percussió\nEfrem Roca: saxo\nDavid Amat: percussió\nPer complir les mesures sanitàries, la capacitat de l’Auditori Nacional és limitada i el sistema només permet la venda de 2 entrades per operació.\nS'anirà obrint la venda d'entrades dels concerts esglaonadament i d'acord amb les mesures sanitàries del moment.\nEn línia a través de la web del Ministeri de Cultura\nAl punt d'informació del Centre Comercial Illa Carlemany\nEl dia del concert no hi haurà venda de localitats a taquilla.\nAmbaixada de França a Andorra · Ambaixada d'Espanya a Andorra · Andorra Telecom · Illa Carlemany · Perfumeria Júlia · CISA · Cadena SER · Flaixbac AND · Cadena Pirenaica · Marrugat\nObservació de grans mamífers del Pirineu\nPer diversos indrets de la parròquia, Ordino\nKic Barroc · Temporada 2022 Auditori Nacional d'Andorra\nMadam a IQOS\nRecital 'Va de vals'\nIstha a l'IQOS


Oferta educativa | Escola Ignasi Iglesias\nSom un centre de dues línies (tres grups a 2n de primària) que oferta les etapes d’educació infantil (P3,P4 i P5) i educació primària (de 1r a 6è).\nLa finalitat de l’educació infantil en els centres és contribuir al desenvolupament emocional i afectiu, físic i motor, social i cognitiu dels infants en col·laboració amb les seves famílies, proporcionant-los un clima i entorn de confiança on se sentin acollits i amb expectatives d’aprenentatge.\nEn aquest cicle es parla de desenvolupar capacitats que són les que finalment han de permetre que siguin competents quan la seva maduresa ho permeti. El currículum ens parla de 9 capacitats que es desenvoluparan entorn als eixos següents:\n2. Assolir progressivament seguretat afectiva i emocional i anar-se formant una imatge positiva d’ell mateix i dels altres.\n3. Adquirir progressivament hàbits bàsics d’autonomia en accions quotidianes, per actuar amb seguretat i eficàcia.\n5. Progressar en la comunicació i expressió ajustada als diferents contextos i\nsituacions de comunicació habituals per mitjà dels diversos llenguatges.\n6. Observar i explorar l’entorn immediat, natural i físic, amb una actitud de curiositat i respecte i participar, gradualment, en activitats socials i culturals.\n9. Comportar-se d’acord amb unes pautes de convivència que el portin cap a una autonomia personal, cap a la col·laboració amb el grup i cap a la integració social.\nPel desenvolupament d’aquestes capacitats i la consecució progressiva dels objectius, s’entén que la intervenció de les persones educadores ha d’actuar en els tres àmbits d’experiència que tenen sentit per a l’infant de 0 a 6 anys i que necessita per a desenvolupar-se: un mateix, l’entorn i els llenguatges. Per això, la proposta curricular s’estructura en tres àrees curriculars:\nLa finalitat de l’educació obligatòria és aconseguir que els nens i les nenes adquireixin les eines necessàries per entendre el món i esdevinguin persones capaces d’intervenir activament i crítica en la societat plural, diversa i en canvi continu que ens ha tocat viure. Un currículum per competències significa ensenyar a aprendre i seguir aprenent al llarg de tota la vida. Les competències bàsiques són les vuit següents:\nÉs la capacitat de saber comunicar oralment (conversar, escoltar i expressar-se), per escrit i amb els llenguatges audiovisuals, fent servir les tecnologies de la comunicació\nÉs el coneixement, comprensió i valoració crítica de diferents manifestacions culturals i artístiques. També inclou la capacitat de crear produccions artístiques pròpies.\nEs tracta de la cerca, captació, selecció, registre i processament de la informació (oral, escrita, audiovisual, digital) amb una actitud crítica i reflexiva\nÉs l’habilitat per comprendre, utilitzar i relacionar els nombres, les informacions que es presenten en forma numèrica i els aspectes espacials de la realitat. Inclou les operacions bàsiques, els símbols i les formes d’expressió i de raonament matemàtic, problemes i situacions relacionats amb la vida quotidiana, el coneixement científic i el món laboral i social\nÉs l’habilitat per conduir el propi aprenentatge i ésser capaç de continuar aprenent cada vegada de manera més eficaç\nÉs l’adquisició de la consciència i l’aplicació d’un conjunt de valors i actituds personals interrelacionades, com la responsabilitat, la perseverança, el coneixement de si mateix i l’autoestima, la creativitat, l’autocrítica, el control emocional, la capacitat d’elegir, d’imaginar projectes i portar endavant les accions, d’aprendre de les errades i d’assumir riscos\nEs tracta de comprendre les relacions que s’estableixen entre les societats i el seu entorn i fer un ús responsable dels recursos naturals, tenir cura del medi ambient, fer un consum racional i responsable i protegir la salut individual i col·lectiva com a elements clau de la qualitat de vida de les persones. Inclou també el desenvolupament i l’aplicació del pensament cientificotècnic per interpretar la informació, predir i prendre decisions.\nCapacitat per comprendre la realitat social en què es viu, afrontar la convivència i els conflictes emprant el judici ètic que es basa en els valors i pràctiques democràtiques i exercir la ciutadania, actuant amb criteri propi, contribuint a la construcció de la pau i la democràcia i mantenint una actitud constructiva, solidària i responsable davant el compliment dels drets i obligacions cívics\nEls àmbits que es treballen en el centre per tal d’assolir les competències bàsiques són els següents:\nÀmbits Aspectes que es treballen\nLingüístic Comprensió lectora, expressió escrita, comprensió i expressió orals, dimensió literària\nMatemàtic Numeració i càlcul, geometria, resolució de problemes, estadística i probabilitat\nMedi Medi natural i medi social i cultural\nArtístic Música i Plàstica\nEducació Física Activitat física, hàbits d’higiene, expressió corporal\nEducació en valors Habilitats socials i autoconeixement


Joan Safont: Honorat per l'oposició i odiat pel poder\nHonorat per l'oposició i odiat pel poder\n“La causa d’Amèrica és, en gran mesura, la causa de tota la humanitat. Hi han sorgit i sorgiran moltes circumstàncies que no són locals, sinó universals, les quals afecten els principis de tots els amants de la humanitat, i el resultats de les quals interessa les seues afeccions. Deixar un país desolat a foc i espasa, declarar la guerra contra els drets naturals de tota la humanitat, i extirpar-ne els defensors de la faç de la terra, concerneix tot home a qui la natura haja donat el poder de sentir”.\nI just és la seva llibertat de pensament i d’obra el que l’enfrontà a totes les realitats que mai volgué acceptar allà on fou que arribà: l’Amèrica de la Revolució, l’Anglaterra del Rei Jordi o la França del Terror. Com digué d'ell Bertrand Russell “Pels nostres rebesavis era una sort de Satan terrenal, un infidel subversiu, rebel contra Déu i contra Sa Majestat. Va aconseguir la hostilitat de tres homes no relacionats entre ells: Pitt, Robespierre i Washington. D’aquests dos, els primers el van intentar matar, mentre el tercer no va fer res per intentar salvar-lo quan ho necessità. El Primer Ministre Pitt i el President Washington l’odiaven per demòcrata, Robespierre, por oposar-se a l’execució del rei i al terror. El seu destí va ser sempre ser honorat per l’oposició i odiat pel poder”.\nSentit comú. Thomas PAINE. Col•lecció Pamflets, Riurau Editors.


Els capgrossos de Gràcia fan 25 anys | Gràcia TV\nEls capgrossos de Gràcia fan 25 anys\nL’Agustinet, la Fada Violeta, la Bruixa i el Dimoni són els capgrossos més antics de Gràcia. Ara estan d’aniversari i celebren 25 anys aquest dissabte amb un munt d’activitats. Però, per escalfar motors, fa dies que es passegen pels comerços de Gràcia i s’estan als aparadors. Es tracta d’un concurs fotogràfic a Instagram on s’ha d’etiquetar els gegants de Gràcia i Gràcia Comerç i hi ha la possibilitat de guanyar diferents premis. Es poden penjar fotos fins al 28 de maig. Aquests capgrossos van arribar a la colla gracienca l’any 1992 provinents del carrer de Sant Agustí i amb el temps s’han ampliat els personatges amb el Drac Nus, el Dimoniet, el Músic, el Lluïset i el Vellet. Són les figures que porten els més petits, infants de 4 a 11 anys, que han preparat moltes sorpreses per la jornada de celebració.\nDídac Campos, Gegants de Gràcia: "Tindrem diverses activitats, entre xocolatades, una mini disco infantil, tindrem la participació dels Caparrons de Sant Cugat, altres colles convidades i alguna escola que també portaran els seus capgrossos. Hi hauran diverses sorpreses que la gent ja les veurà i segui que els hi agradaran."\nA més, també hi haurà una cercavila i una actuació molt especial.\nDídac Campos, Gegants de Gràcia: “El ball dels capgrossos que s’ha creat de nou, que els nens han fet la coreografia, ho han fet tot ells i al matí, cap allà a les 12 – 12.30h el podran representar a la plaça de la Vila.”


Gran Encroquetada Popular de Tarragona - Socpetit.cat\nGran Encroquetada Popular de Tarragona\nDissabte 15 de juny arriba a la la ciutat de Tarragona la Gran Encroquetada Popular a la Plaça del Rei amb més de 10 tipus de croquetes inèdites, cerveses artesanes i fira de productes de proximitats.\nLa Fira Aproxima’t arriba per primer cop a Tarragona. El grup de consum La Bajoca i un grup de mestres cervesers -Kesse (Tarragona), Ona (Vila-seca) i Clandestines (Montferri)- han decidit unir esforços aquest mes de juny per promoure un nou esdeveniment de referència al Camp de Tarragona.\nAproxima’t, la I Fira de Productores de Proximitat de Tarragona, compta amb la participació d’artesans de tota mena, amb l’objectiu d’arribar a tots els públics. Per això, la fira ha anunciat que durant tota la jornada restaran obertes les aixetes dels barrils de cervesa artesana. A més, les cerveses es podran maridar amb una oferta inèdita de croquetes de temporada, a càrrec del servei de cuina del Casal Popular Sageta de Foc de Tarragona, que també servirà un dinar a l’aire lliure amb productes ecològics i que durant tot el dia restarà a la plaça, com a punt d’informació i servei de la fira.\nLa fira de productes artesans s’emmarca dins el programa de festes de Sant Joan de Tarragona.\nConsulteu aquí el programa de les Festes de Sant Joan a Tarragona »


Comença la tercera fase de les obres d'ampliació de les urgències del Trueta - Diari de Girona\nComença la tercera fase de les obres d'ampliació de les urgències del Trueta\nEls treballs, que duraran sis mesos, servirà per adequar una zona d'observació i una sala d'informació per a familiars\nacn | girona 27.02.2020 | 17:41\nOperaris treballant en la tercera fase de l'ampliació d'urgències a Trueta Hospital Josep Trueta\nOperaris treballant en la tercera fase de l'ampliació d'urgències a Trueta\nLa tercera fase de les obres d'ampliació del servei d'urgències de l'hospital Trueta de Girona han començat aquesta setmana. Els treballs consisteixen en l'adequació d'una zona d'observació amb dotze llits (tres dels quals en boxs individuals) i vuit butaques. També crearan una sala d'informació per a familiars. Per dur a terme aquests treballs, han traslladat provisionalment l'àrea de traumatologia a la primera planta. Les obres tenen un cost d'uns 800.000 euros i està previst que s'acabin a finals d'estiu. Aquesta fase culmina del tot les obres d'ampliació del servei d'urgències, que van començar el març del 2017.\nLes obres hauran suposat una inversió de poc més de 4 milions d'euros. El projecte global permetrà gairebé doblar la superfície que tenia el servei, que passarà dels 1.200 metres quadrats a 2.300 un cop enllestida tota l'obra. Els treballs s'han organitzat en tres fases per fer-los compatible l'activitat assistencial.\nDes del mes de juny passat, quan es van estrenar els treballs resultants de la segona fase de les obres, el servei està funcionant amb molta més superfície de la que hi havia anteriorment. Així, des de l'estiu que hi ha un circuit diferenciat per als pacients que venen amb mitjans propis i per als que arriben amb ambulància, i també es disposa d'unes instal·lacions renovades i ampliades que comprenen la zona d'admissions, la de triatge, la sala d'espera, la de pacients de baixa complexitat, l'àrea de traumatologia, i els boxs de crítics.\nLes instal·lacions que es van inaugurar en la segona fase van quedar connectades amb les corresponents a la primera fase del servei d'urgències, que van entrar en funcionament l'estiu de 2018 i que estan formades per una àrea d'atenció dotada de 22 boxs amb 31 punts d'assistència.\nL'ampliació de les urgències suposa una millora, tant per als usuaris com per als professionals. El servei d'urgències està dotat d'equipament d'última generació que permet millorar la seguretat dels pacients i que ha suposat un pas endavant en relació al confort, la intimitat i la privadesa dels usuaris.\nCada dia van al centre uns 200 pacients, que sumen aproximadament 70.000 pacients al cap de l'any. Part dels pacients atesos arriben derivats d'altres hospitals o centres d'atenció primària de la regió sanitària de Girona, on el Trueta és el centre de referència. Quasi el 20% dels pacients atesos acaba ingressant al Trueta.


Canvi climàtic: ciutat i acció - Diari La Veu\nEscriba el número 721836\nPaula TuzónProfessora d'Educació Científica i membre d'Iniciativa-Compromís\nEl canvi climàtic és el repte més important del segle XXI i segurament el més complicat al qual ha de fer front la humanitat. Pensar que l'acció humana pot provocar una cosa tan immensa com canviar el clima que suporta la vida tal com la coneixem resulta aclaparant. Com pot ser? Com hem arribat fins ací?\nCerta part del món (a la qual pertanyem) practica un estil de vida en què el consum energètic és absolutament exacerbat, superant en diversos ordres de magnitud l'emperador més ric de l'antiguitat. Tot eixe estil de vida el suporta (aproximadament), un 80%, la crema de materials fòssils, emetent tant de CO2 a l'atmosfera que els albellons naturals, com ara la vegetació, no són capaços d'engolir suficientment ràpid via fotosíntesi. Això fa que un excés majúscul de CO2 quede en l'atomosfera i escalfe en planeta per efecte hivernacle.\nAugmentar uns graus la temperatura mitjana global pot empentar-nos a un nou estat on la vida dels ecosistemes (i la nostra, per descomptat) es veja amenaçada seriosament. No en dos o tres segles, sinó des de ja mateix. Els detalls concrets de tot aquest desastre estan analitzats, contrastats i publicats per la comunitat científica que, periòdicament, via l'IPCC (Intergovernmental Panel on Climate Change), actualitza i difon a través del seu web.\nUtilitzar la paraula "exacerbat" per referir-nos al consum energètic porta l'imaginari col·lectiu cap a fotografies com la d'un cotxe amb quatre tubs de fuita, grans consumidors que llancen productes al fem quan encara no estan gastats, supermercats que malbaraten menjar, gent que posa la calefacció tan elevada que obliga a vestir màniga curta, ciutats excessivament il·luminades, etc. El consum energètic resulta obscè en tants i tant casos. Però pensar només en "eixos" casos ens fa simplificar excessivament el problema. Ben cert és que si modificàrem totes eixes actituds, les emissions baixarien en gran mesura. Però també és cert que el preu de la crema de carboni, gas i petroli implica, de la mateixa manera, viure en societats on podem escolaritzar els nostres fills, on podem tindre investigació per a posar-nos vacunes i curar malalties, vol dir viure en entorns segurs, amb hospitals, tendes on comprar menjar i roba, llits on dormir, aigua calenta, cases on estar. La paraula "exacerbat", malauradament, també fa referència als pilars que sustenten la nostra forma de vida, que tant estimem, a través de la qual entenem el dia a dia. Pot la tecnologia renovable donar suport a tot això? A quin preu? Quan? Com de ràpid? Arribarà tan aviat com ho necessitem? A quant hem de renunciar per arribar a un equilibri? Està l'acció política disposada a capgirar-ho tot per a fer-ho possible?\nVivim en una època on hem pogut ser testimonis d'increïbles avanços científics i tecnològics. Hem construït màquines i experiments que han sigut capaços de detectar partícules fonamentals, ones gravitacionals, tenim informació sobre què va passar pràcticament des del segon zero després del Big Bang. Som capaços d'utilitzar tècniques d'edició genètica per curar malalties o millorar el menjar, de fer trasplantaments d'òrgans al nostre cos, de volar. Podem comunicar-nos de manera instantània amb algú que està a l'altre costat del món i accedir a tot tipus d’'nformació. Podem, fins i tot, cremar materials fòssils de fàcil extracció per moure turbines que mouen alhora la vida de milions de persones. Podem també mesurar la temperatura global del planeta i veure com tot això està provocant un desastre climàtic.\nPerò això no sempre ha sigut així, la ciència i la tecnologia no han avançat de manera lineal en la història. Sense dubte, ara estem en un punt àlgid. I la política? Estem ara en un punt àlgid d'organtizació i democràcia social? Serem també testimonis d'una política que estiga a l'altura de les circumstàncies? Entén la política que la qüestió climàtica implica importants decisions, moltes d'elles impopulars, que s'han de prendre de manera immediata? Podran els nostres fills ser testimonis d'una societat on el bé comú ha prevalgut sobre el curtterminisme, l'egoisme i el capitalisme desmesurat? Podrem construir un sistema social compatible amb si mateix?\nDe tot això parlarem aquest dimecres 13 de desembre en un col·loqui sota el lema 'Canvi climàtic: ciutat i acció', que tindrà lloc en la Sala la Muralla del Col·legi Major Rector Pesset (plaça del Forn de Sant Nicolau 4, València), organitzat per Iniciativa-Compromís València. En el col·loqui participaran Yayo Herrero, directora del FUNHEM i professora en la UNED; Andreu Escrivà, ambientòleg i autor del llibre Encara és Tard: Claus per entendre i aturar el canvi climàtic, i Joan Ribó, alcalde de València.\nMinut d'or del debat d'À Punt: així van demanar el vot els candidats a la Presidència de la Generalitat\nEscriba el número 742677


El PSPV proposa eliminar el copagament en el servei de teleassitència de les persones majors - À Punt\nEl PSPV proposa eliminar el copagament en el servei de teleassitència de les persones majors\nSandra Gómez ha presentat les seues propostes en un acte al centre de Nou Moles de València acompanyada de Ximo Puig.\n22 de maig 2019 - 16:29\nCombatre la soledat de les persones majors és un dels objectius de la proposta programàtica de la candidata socialista a l’Ajuntament de València, Sandra Gómez. Per aconseguir-ho, la candidata ha proposat eliminar el copagament en els serveis de teleassitència de les persones majors.\nAquestes propostes electorals les ha fetes en un acte al centre de Nou Moles de València, acompanyada del secretari general dels socialistes valencians, Ximo Puig. A més, la cap de llista socialista a l’alcaldia de València també ha proposat duplicar els usuaris i augmentar les places residencials.\nSandra Gómez ha proposat teixir una aliança amb la Generalitat per a ampliar la xarxa pública i evitar la desatenció de les persones majors.\nAmparo Marco aposta per potenciar el turisme gastronòmic i esportiu\nLa candidata socialista a l’alcaldia de Castelló, Amparo Marco, considera que junt amb els grans esdeveniments de la ciutat cal potenciar el turisme relacionat amb la gastronomia, l’esport i el sol i platja. Ho ha fet en un acte amb empresaris del sector i acompanyat del secretari autonòmic de Turisme en funcions, Francesc Colomer i el president de l’autoritat portuària, Francisco Toledo.\nMarco ha destacat els dos grans esdeveniments d’atracció turística que destaquen a la ciutat, per una banda la Magdalena que considera que cal potenciar-ne la promoció internacional, i, per l’altra, l’Escala que ha posat Castelló al mapa del turisme.\nEl PSPV presenta les seues candidatures a la Safor\nEl socialistes valencians van presentar aquest dimarts les seues candidatures a la comarca de la Safor en un acte a Gandia al qual va assistir el secretari general del partit, Ximo Puig. La candidata a repetir com a alcaldessa de la capital de la Safor, Diana Morant, va reivindicar la seua gestió i la reducció del deute municipal. Per a Morant, Gandia ha recuperat la reputació i ara assegura que cal consolidar la recuperació econòmica i atraure inversions.


L'Àgora acollirà aquest pròxim dissabte la desfilada de roba de Mudance. Les entrades tenen un preu de 5€ amb caràcter benèfic. L'acte servirà a més per a arreplegar aliments no peribles.\nEnviat per Redacció Muntanyes en 9 d'abril de 2015.\nTags: Àgora, Alcoi, Solidaritat\nEl pròxim dissabte 11 d’abril a les 18’30 h tindrà lloc en l’Àgora una desfilada de roba de dansa de la tenda Mundance. Consisteix en un acte benèfic a favor de la Societat Protectora d’Animals i plantes d’Alcoi i de Càrites Economat. L’acte servirà a més per a arreplegar aliments no peribles per a dues entitats.\nLes entrades es poden adquirir a 5€ en Mundance (Av. Juan Gil Albert, 46) fins al mateix dia de la desfilada al matí. A partir de les 17 h, es podran adquirir també en l’Àgora.


L’AUXILIAR COM A RESPOSTA: DOS AND DON’TS\n8, abr., 2021\nL’AUXILIAR COM A RESPOSTA: DOS AND DON’TS (I WILLS AND WON’TS)\nAl títol del relat que va inspirar la pel·lícula Blade Runner, l’escriptor Philip K. Dick ens plantejava la pregunta Els androides somien xais elèctrics?. A tal dubte, lamentablement, el vostre amic del nord no podrà respondre-hi. Tanmateix, sí que puc confirmar que, com a bon filòleg —en potència, almenys—, a vegades somio trobar-me amb en Pau Vidal. No tant per debatre temes profunds, és clar, com sí per aprofitar el nostre temps junts per demanar-li ajuda amb els mots encreuats, ja que em costen força. O perquè m’ensenyés tots els insults propis de l’infinit lèxic del català en l’àmbit de la mala hòstia, que deu haver-n’hi molts, la qual cosa em seria de gran ajuda per expressar la meva ràbia a l’hora de barallar-me amb els propis crucigrames.\nNo obstant aquest somni, el molt honorable Pau possiblement em proferirà algun d’aquests insults avui, ja que la meva intenció és portar-li la contrària. O, millor dit, fer-li una petita correcció. Fa poc, en un molt bon article publicat a VilaWeb, ell va invocar l’anglès per dilucidar un mal ús del verb fer en català, amb aquestes paraules sàvies:\nPer què hi surt fer-ho, doncs? Es tracta d’un calc de to do, verb que en anglès té molt més rendiment que a les llengües llatines; segur que us heu fet tips de sentir o llegir diàlegs en pel·lícules americanes com ara aquest: “—Vés amb compte, —Ho faré”, que en català no diem d’aquesta manera. Nosaltres generalment el que fem és repetir el verb principal: “—Pensaràs a dir-li a ta germana allò del dissabte?, —Sí, no pateixis, hi pensaré”. De fet, sempre que vegeu un “Ho faré” o similar en una obra traduïda, té un 99% de possibilitats de ser una mala adaptació de I’ll do.\nA trets generals, hi estic d’acord, però em veig obligat a fer-ne una esmena de la part final. Com a resposta, I’ll do no es faria servir en cap cas en anglès. Si prenem un dels exemples que hi posa, amb pensar com a verb principal, la conversa s’esdevindria així:\n—Will you remember to tell your sister about Saturday?\n—Yeah, don’t worry, I will.\nVet aquí que la paraula repetida és will, i no pas do. Per què? Perquè, en anglès, fem eco del verb auxiliar d’acord amb el temps, el mode, i la forma del verb principal. Tot i que és cert que sovint el verb auxiliar és do, no ho és sempre. Si canviem el temps al perfet d’indicatiu, per exemple, la conversa queda així:\n—Have you remembered to tell your sister about Saturday?\n—Yeah, don’t worry, I have.\nA fi de no ser injust, cal reconèixer que alguns angloparlants hi dirien ‘’I will do’’, i ‘’I have done’’, respectivament. Això sí, sense escurçar més la cosa, i sempre emprant la forma completa del verb auxiliar: will en comptes de ‘ll, i have en comptes de ‘ve.\nMés comú, però, i sobretot en els dialectes d’Escòcia, Irlanda i Gal·les, seria suprimir l’afirmació “Yeah“ (sí), mantenint només el pronom i el verb auxiliar:\n—Don’t worry, I will.\nAquest gir es deu al fet que els idiomes celtes originaris d’aquestes terres —que encara hi perviuen, tot i trobar-se minoritzats— no compten amb paraules equivalents a sí/no i, per expressar afirmació o negació, els seus parlants es veuen obligats a repetir el verb. Això s’ha convertit en l’herència celta més visible de l’anglès contemporani, i fins i tot es consideraria de mala educació contestar una pregunta amb un eixut sí/no, a seques, si s’hi pogués fer servir l’auxiliar.\nDoncs bé, fins aquí l’estiradeta d’orelles. Malgrat creure que no ha estat gens dura, espero que serveixi a d’altres que es plantegin de ficar-se en el terreny del vostre amic del nord… que parlin amb mi abans! De tal manera, si volguessin contestar en afirmatiu a la pregunta de Philip K. Dick, ja sabrien deixar-hi anar un “They do!“.\nAcabes de llegir L’AUXILIAR COM A RESPOSTA: DOS AND DON’TS (I WILLS AND WON’TS).


Ada Colau assiteix a l’acte de celebració del 50è aniversari d’Abacus cooperativa : Servei de Premsa\nAda Colau assiteix a l’acte de celebració del 50è aniversari d’Abacus cooperativa\nDijous 14 de juny, a les 18:30 hores (L’Auditori, c/Lepant, 150), l’alcaldessa, Ada Colau, assiteix a l’acte de celebració del 50è aniversari d’Abacus cooperativa. A l’acte també hi assitirà el Comissionat d’Economia Social, Desenvolupament Local i Consum, Alvaro Porro.\nEl Plenari de l’Ajuntament de Barcelona del passat mes d’abril va acordar atorgar la Medalla d’Or al Mèrit Cívic a Abacus Cooperativa en reconeixement a la seva trajectòria de 50 anys de compromís amb l’educació, la cultura i el cooperativisme, que l’han convertit en un referent a casa nostra. A finals de maig va tenir lloc l’acte de lliurament de la Medalla en un acte celebrat al Saló de Cent.\nAbacus Cooperativa va néixer l’any 1968, quan un grup de mestres amb pares, mares i alumnes, conjuntament amb l’Escola de Mestres Rosa Sensat, van decidir endegar un projecte cooperatiu per donar un servei de qualitat en l’àmbit de l’educació i la cultura. La cooperativa compta actualment amb 46 establiments a Catalunya, València i Balears.


Comarques Gironines – Pàgina 2 – CGTCatalunya\n16/10/2015 - 18:00:00\nEl 4 de Juny passat, com a resultat d’un expedient disciplinari obert al nostre afiliat, que va ser nomenat Delegat Sindical el novembre passat, va ser acomiadat Juande, carter rural de Maçanet de la Selva (Girona).\nL’empresa ha al·legat per al seu acomiadament, la falta de confiança en la seva labor, a causa que va donar com provat, que Juande indicava hores diferents en alguns enviaments, que els que quedaven registrats en la PDA. Malgrat haver demostrat que les PDA fallaven, el resultat de l’expedient disciplinari va ser l’acomiadament.\n28/07/2015 - 16:22:46\nCorreus, el #9N2014 i els serveis públics com a arma ideològica\n07/11/2014 - 19:33:59\n08/07/2014 - 23:05:00\nLa “Llei 5/2008 del dret de les dones a eradicar la violència masclista” impulsa una xarxa d’atenció i recuperació integral dins la qual s’inclouen els Serveis d’Intervenció Especialitzada en Violència Masclista (SIE) i els Serveis d’Acolliment i Recuperació de la violència (SARV), serveis que estan repartits arreu del territori català. Els eixos principals d’aquesta xarxa (i per tant dels SIEs) són:\n– Oferir un espai d’atenció i recuperació integral i interdisciplinari per a dones que han patit una situació de violència i per als seus fills i filles.\n10/05/2014 - 15:51:32\nTot just acabi la manifestació hi haurà un dinar popular. Els beneficis del dinar hi aniran a l’assemblea No a la MAT de Girona. El preu de l’àpat serà de 4 euros mesbo d’ajuda.\n29/04/2014 - 18:19:00\nCGT Girona: Manifest per al 8 de març\nNo hi ha res de més temut per l’estat que una dona que se sap lliure i fa ús d’aquesta llibertat per lluitar contra tot allò que no la respecta.\nUna dona lliure coneix les diferents formes d’opressió del seu entorn i s’hi oposa amb totes les seves forces.\nUna dona lliure sap molt bé que la seva desobediència pot fer trontollar tot el sistema d’injustícies que l’amenaça a ella, a les seves i als seus iguals.\nUna dona lliure no té por ni de l’estrany ni de sí mateixa.\nUna dona lliure no coneix cap altre dictamen moral que no sigui el de la seva pròpia consciència.\nUna dona lliure no complau oblidant-se d’ella mateixa.\nUna dona lliure no tolera, estima.\nUna dona lliure no pot deixar una vegada rere l’altra de decidir sobre sí mateixa.\nUna dona lliure no està al servei de l’estat.\nUna dona lliure no permet que el seu cos es tracti com a part de l’engranatge.\nUna dona lliure sap bé què és la vida i d’on prové la violència, el terror i la mort.\nUna dona lliure practica la llibertat en cada paraula, en cada acte, en cada somni.\nUna dona lliure s’aixeca per a l’alliberament de qui no ho és. Nosaltres ho som i seguirem sent dones lliuresal preu que calgui.\n19/02/2014 - 01:39:04\n19/11/2013 - 12:27:59\nEngega la campanya en solidaritat amb les vuit persones imputades pels fets ocorreguts, a la Cambra de Comerç de Girona, durant la darrera vaga general. La protesta va acabar amb el desallotjament de l’edifici, per part dels Mossos d’Esquadra, dels manifestants que volien protestar per les declaracions del president d’aquesta institució, Domènec Espadalé. Espadalé, va afirmar que “els gironins han de treballar més i cobrar menys”. La petició fiscal demana un total de 21 anys de presó, i per algunes companyes fins a 4 anys i 6 mesos i indemnitzacions que sumen 2135 euros.\n14/10/2013 - 21:24:00\n30/09/2013 - 15:45:00\nEn els darrers temps, es va fent evident la desvalorització i el desmantellament d’allò públic, del sistema de serveis i recursos per atendre al conjunt de la població (sanitat, educació, serveis socials, cultura, etc.) i amb ell, la universitat n’està patint una transformació estructural que posa en suspens el dret a l’educació pública de les properes generacions.\n06/09/2013 - 12:50:40


Foment Lector: activitats a la Biblioteca Cocentaina: La xitxarra ric-ric canta i balla per ací: presentació a la Biblioteca de Cocentaina, 13 de novembre 2014\nLa xitxarra ric-ric canta i balla per ací: presentació a la Biblioteca de Cocentaina, 13 de novembre 2014\nAquest proper dijous, 13 de novembre de 2015, a les 19:30 de la vesprada, tindrà lloc al saló d'actes de la Biblioteca de Cocentaina la presentació del llibre de cançons infantils El xitxarra ric-ric canta i balla per ací. El llibre arreplega un grapat de cançonetes populars infantils fantàstiques per anar recuperant, coneixent i cantant les cançons infantils tradicionals (que malauradament van perdent-se).\nEste és un projecte d'un grup de professors -Isabel Bernabeu, Moisès Diaz, Empar Ferre, Jesús Martínez, Patrícia Mollà i Maria Teresa Sellés- portant endavant i editat per ells, que va adreçat als xiquetes i xiquets, pares i educadors. El llibre està acompanyat d'un DVD realitzat pel alumnes del cicle formatiu de grau superior d'Educació Infantils del Centre Professional de Batoi -Alcoi-.\nAixí, la presentació d'aquesta setmana va adreçada als majors, per a que coneguen les cançons i les canten amb els xiquets. La propera setmana tindrem una animació poètica-musical, d'aquest mateix llibre, que anirà adreçada als xiquetes i xiquets especialment.\nEns agrada recuperar i enlairar el nostre folklore infantil, tan important per a conèixer i viure la nostra cultura!\nUs fiquem un tastet gràfic de la presentació:\nPublicat per Sàlvia a 13:05


Apartament Main Square Krakow Polònia - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Apartament Main Square està situat idealment a Stare Miasto (Casc Antic); una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartament Main Square asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, s'admeten animals de companyia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb llits extrallargs (> 2 metres), aparell de televisió, aparell de televisió LCD/pantalla de plasma, TV satèl•lit/cable, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Apartament Main Square és una elecció inteligents per a viatgers a Cracòvia, i ofereix una estada relaxant i sense molèsties.


Bella Vista B&B Ulcinj Montenegro - Ofertes d'hotels amb els MILLORS DESCOMPTES EN LÍNIA\nVeure tots els 692 allotjaments a Ulcinj.\nBella Vista B&B\nUlica Hafiz Ali Ulqinaku, Meraja, Ulcinj, Montenegro, 85360 - Molt bona ubicació - Veure al mapa\nHabitació Quàdruple amb Vista al Mar (Quadruple Room with Sea View)\nHabitació Triple amb balcó (Triple Room with Balcony)\nMés informació sobre Bella Vista B&B\nTant si es tracta d'un viatge de plaer com si és de negocis, Bella Vista B&B és una elecció d'allotjament magnífica quan visiten Ulcinj. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bella Vista B&B és compromet a que la seva estada sigui el més còmoda possible. Per anomenar algunes de les comoditats de l'hotel, hi ha recepció 24 hores, magatzem d'equipatge, servei d'habitacions, transport hotel/aeroport, habitació familiar.\nGaudiu de les comoditats d'alta gama com ara aire condicionat, servei de despertador, balcó/terrassa, aparell de televisió, TV satèl•lit/cable per tal de relaxar-vos després d'un cansat dia. L'hotel ofereix instal.lacions fantàstiques, incloses buceig, pesca, jardí, esports d'aigua (no motoritzats), per ajudar-vos a relaxar després d'un carregat dia a la ciutat. Bella Vista B&B és la vostra destinació si buscau allotjament de qualitat a Ulcinj.\nAllotjaments a Montenegro\nAllotjaments a Ulcinj


Autorització d'ús de zones de càrrega i descàrrega amb disc horari - Seu electrònica de l'Ajuntament de Palafrugell\nAutorització d'ús de zones de càrrega i descàrrega amb disc horari\nEs tracta de la sol·licitud d'un disc horari per poder utilitzar determinades zones de càrrega i descàrrega del municipi. L'objectiu és el d'aconseguir que aquestes zones de càrrega i descàrrega, ubicades en llocs amb molt trànsit, siguin utilitzades d'una manera més fluida i correcta.\nLa implantació del disc horari permet una major rotació de vehicles i exclou de la seva utilització aquells vehicles que no realitzin operacions de càrrega i descàrrega.\nHo poden els professionals que vulguin utilitzar aquestes zones i que es trobin en algun dels casos següents:\nVehicles comercials, industrials, mixtos adaptables i derivats de turisme amb MMA inferior a 2 Tn (aquests vehicles podran disposar de disc horari si és un model de vehicle industrial o comercial amb una MMA inferior a 2.000 kg o bé que la MMA hagi estat reduïda a 2.000 kg segons un assentament efectuat per un centre ITV autoritzat).\nVehicles comercials, industrials i mixtos adaptables amb MMA entre 2 i 12 Tn i servei privat.\nVehicles comercials, industrials i mixtos adaptables amb MMA entre 2 i 12.000 tn. i servei públic.\nEls vehicles amb MMA major de 12 Tn no poden utilitzar les zones de càrrega i descàrrega amb disc horari.\nPer obtenir el disc horari cal sol·licitar-lo i recollir-lo a la Policia Local de Palafrugell. A més, cal adjuntar la documentació següent:\nEn tots els casos: fotocòpia del permís de circulació (i fotocòpia del contracte en el cas que el titular del permís de circulació no es correspongui amb el nom de l'empresa).\nCas 1: fotocòpia de la fitxa tècnica del vehicle.\nCas 2: fotocòpia de la targeta de transport de la classe MPC o XPC si el vehicle té més de 3.500 kg.\nCas 3: fotocòpia de la targeta de transport.\nAvinguda de Garcia Lorca, 31\nDe dilluns a divendres, de 8 a 14 h\n972 306 292\nEl preu públic del disc horari és d'1 euro.\nEl disc horari s'entrega en el mateix moment de sol·licitar-lo i fer el pagament del preu públic.\nRelació de zones de càrrega i descàrrega on cal utilitzar el disc horari:\nHorari càrrega i descàrrega\nCarrer Torroella, 44 dilluns a dissabte, 8 a 13 h i 16 a 20 h 30 minuts\nCarrer Torres Jonama, 71 dilluns a dissabte, 8 a 13 h i 16 a 20 h 30 minuts\nCarrer Torres Jonama, 40 dilluns a dissabte, 8 a 13 h i 16 a 20 h 30 minuts\nCarrer Torres Jonama, 17-23 dilluns a dissabte, 8 a 13 h i 16 a 20 h 30 minuts\nPlaça 11 de Setembre dilluns a dissabte, 8 a 13 h i 16 a 20 h 30 minuts\nCarrer Begur, 23-25 dilluns a dissabte, 8 a 13 h i 16 a 20 h 30 minuts\nPlaça Priorat Santa Anna dilluns a dissabte, 8 a 13 h i 16 a 20 h 30 minuts\nCarrer Garriga, 2 dilluns a dissabte, 8 a 13 h i 16 a 20 h 30 minuts\nPlaça Camp d'en Prats dilluns a dissabte, 8 a 13 h i 16 a 20 h 30 minuts\nCarrer Sant Sebastià, 63 dilluns a dissabte, 8 a 13 h i 16 a 20 h 30 minuts\nCarrer Sant Sebastià, 75 dilluns a dissabte, 8 a 13 h i 16 a 20 h 30 minuts\nCarrer Sagunt, 36 dilluns a dissabte, 8 a 13 h i 16 a 20 h 30 minuts\nCarrer Barris i Buixò, 14 dilluns a dissabte, 8 a 13 h i 16 a 20 h 30 minuts\nCarrer Barris i Buixò dilluns a dissabte, 8 a 13 h i 16 a 20 h 30 minuts\nCarrer Picasso, 31 dilluns a dissabte, 8 a 13 h i 16 a 20 h 30 minuts\nPlaça Nova dilluns a dissabte, 8 a 13 h i 16 a 20 h 15 minuts\nCarrer Pintor Joan Serra, 2-4 dilluns a dissabte, 8 a 14 h i 16 a 20 h 30 minuts\nCarrer Lepant dilluns a dissabte, 8 a 14 h 30 minuts\nPlaça Sant Pere/Carrer Les Voltes dilluns a dissabte, 8 a 11 h 30 minuts\nCarrer Codina, 20 dilluns a dissabte, 8 a 14 h i 16 a 20 h 30 minuts\nCarrer Codina, 5-7 dilluns a dissabte, 8 a 14 h 30 minuts\nCarrer Pirroig, 25-27 dilluns a dissabte, 8 a 14 h 30 minuts\nPasseig Torre, 5 dilluns a dissabte, 8 a 14 h 30 minuts\nCarrer Xaloc, 2 dilluns a dissabte, 8 a 14 h 30 minuts\nCarrer Isaac Peral dilluns a dissabte, 8 a 14 h 30 minuts\nCarrer Monturiol dilluns a dissabte, 8 a 14 h 30 minuts\nPasseig Cipsela, 2 dilluns a dissabte, 8 a 14 h 30 minuts\nPasseig Cipsela, 1-3 dilluns a dissabte, 8 a 14 h 30 minuts\nPlaça Promontori, 18 dilluns a dissabte, 8 a 14 h 30 minuts\nCarrer Riera, 6-8 dilluns a dissabte, 8 a 14 h 30 minuts\nCarrer Riera, 15 dilluns a dissabte, 8 a 14 h 30 minuts\nMapa d'ubicació de les zones de càrrega i descàrrega amb disc horari\ndimarts, 24 setembre 2019 14:24